ಎರಡು ನಿಮಿಷಗಳ ಎಚ್ಚರಿಕೆಯ ನಂತರ,
ಬದಿಯಲ್ಲಿ ಸ್ವಲ್ಪ ಬಿಸಿ ವಾತಾವರಣ, ಅದಕ್ಕೆ ಕಾರಣವೂ ಇದೆ.
ಸೀಸನ್ 1 ಹೀರೋ ಕಾಂಪ್ಲೆಕ್ಸ್
ಈಗ ಆಗದಿದ್ದರೆ, ದ್ವಿತೀಯಾರ್ಧದಲ್ಲಿ ಏನೂ ಆಗದು.
ಮೈದಾನದ ನಡುವೆ ನಾಲ್ವರು, ಅಂಚಿನಲ್ಲಿ ನಾಲ್ವರು.
ಮತ್ತೆ ಟಚ್ ಡೌನ್ ಮಾಡಲಿದ್ದಾರೆ.
ಕ್ವಾರ್ಟರ್‌ಬ್ಯಾಕ್ ಹಿಂದೆ ಬಂದು, ಎಂಡ್ ಜೋನ್ಗೆ ಎಸೆದರು. ಬಾಲ್ ಹಿಡಿದರು!
-ಯಾಹೂ! -ಯೇಯ್!
ಹೌದು! ಹೌದು, ನಾನು ಆಗಲೇ ಹೇಳಿದ್ದೆ.
-ನಾನು ಹೇಳಿದ್ದೆ! -ಬಾ ಚಿನ್ನ. ಇಲ್ಲಿ ಬಾ.
ಇನ್ನೊಂದು ಸಲ.
-ನೋಡ್ತಿದೀಯಾ, ಜಾನ್? -ಹೌದು.
ಮದುವೆ ಆದ ಮಾತ್ರಕ್ಕೆ ಹುರುಪು ಕುಂದಬೇಕಿಲ್ಲ.
ಇದು ಬರೀ ತೋರಿಕೆ ಅಷ್ಟೇ.
ಸುತ್ತಮುತ್ತ ಯಾರೂ ಇಲ್ಲದಾಗ ಅವರು ಮಾತಾಡುವುದೂ ಇಲ್ಲ.
ಅದರ ಬಗ್ಗೆ ನಾನು ವಾದಿಸಲಾರೆ.
ಬಹಳ ಅಸಹ್ಯಕರ.
ಮೂಗಿಗೆ ಪುಡಿ ಸೋಕಿಸಿಕೊಂಡು ಬರೋಣ.
ಹೌದು. ಹೋಗೋಣ, ನಡಿ.
ಓನಿಕಾ ಮುಂದೆ ಇದನ್ನೆಲ್ಲಾ ಕಡಿಮೆ ಮಾಡೋದು ಒಳ್ಳೆಯದು.
ಹೇ, ನಾನು ಏನು ಮಾಡಿದರೂ ಪರವಾಗಿಲ್ಲ.
ನೀನು ಏನು ಮಾಡುತ್ತಿಲ್ಲವೋ ಅದರಿಂದಲೇ ಸಮಸ್ಯೆ--
ಸರಿ, ಬೇಡ, ಬೇಡ, ಬೇಡ. ಬಾ... ಬಾ. ಒಳಗೆ ಹೋಗೋಣ ಬಾ.
ಇಲ್ಲ, ಇಲ್ಲ, ಇಲ್ಲ. ಇಲ್ಲ, ಇಲ್ಲ. ಮರಿಯಾ.
ನಾನು ಬಂದಿದ್ದೇನೆ. ಪರವಾಗಿಲ್ಲ. ಹೆದರಬೇಡ. ನಿನಗೇನೂ ಆಗೋದಿಲ್ಲ.
ಹೇ. ಹೇ, ಹೇ. ಇಲ್ಲಿ ನೋಡು. ನಾನು ಬಂದಿದ್ದೇನೆ. ಇಲ್ಲಿ ನೋಡು, ಚಿನ್ನ.
ಚಿನ್ನ. ಇಲ್ಲಿ ನೋಡು. ನನ್ನನ್ನು ನೋಡು.
ಮರಿಯಾ... ಇಲ್ಲ, ದಯವಿಟ್ಟು ಹೋಗಬೇಡ.
-ನಾವು ರಾತ್ರಿಯಿಡೀ ಇಲ್ಲೇ ಇರುತ್ತೇವೆ. -ಹೌದೇ?
ಒಂದು ವರ್ಷದ ನಂತರ
ಹೇಗಿದ್ದೀರ ನೋಡಿ. ನಾನು 30 ನಿಮಿಷದಲ್ಲಿ ಮನೆಗೆ ಹೊರಡುವೆ.
ಸ್ವಯಂಪ್ರೇರಿತ ಗೈರುಹಾಜರಿ ರಜೆಗೆ ವಿನಂತಿ
ಪೆರೋಲ್? ನಿನಗೆ ಜೈಲುವಾಸ ಆಗುತ್ತೆ ಅಂತ ಗೊತ್ತಲ್ವಾ?
-ಯಾಕೆ? -ನಿನ್ನ ಗರ್ಭಿಣಿ ಹೆಂಡತಿಯನ್ನು ಕೊಂದದ್ದಕ್ಕೆ!
ನಿಮಗೆ ಇದು ಅರ್ಥವಾಗುತ್ತಿಲ್ಲ.
ಸರಿ, ಅರ್ಥ ಮಾಡಿಸು. ನಿನ್ನ ಹೆಂಡತಿ ಸತ್ತಿದ್ದಾಳೆ, ಅಜಾತ ಮಗು ಕೊಲೆಯಾಗಿದೆ--
ಕೊಲೆ?
ಕೆಲವರು ಅದನ್ನು ತಡವಾದ ಗರ್ಭಪಾತ ಎನ್ನುತ್ತಾರೆ.
ಅವಳು ಮಾನವತೆಯ ವಿರುದ್ಧದ ಅಕ್ರಮ ಅಪರಾಧಕ್ಕೆ ಜನ್ಮ ನೀಡಲಿದ್ದಳು.
ಅಕ್ರಮ? ಅದನ್ನು ಹಾಗೆ ಕರೆಯುತ್ತೀಯಾ?
ಅದಕ್ಕೇ ಹೆಂಡತಿಯನ್ನು ಕೊಂದೆಯಾ?
ನಾನು ಕೊಂದೆ ಎಂದು ಹೇಳಲೇ ಇಲ್ಲ. ಅದರ ಬಗ್ಗೆ ನನಗೆ ಬೇಸರವಿಲ್ಲ ಎಂದೆ.
ವೈದ್ಯರು ಬರುತ್ತಿದ್ದಾರಾ? ನನಗೆ ವೈದ್ಯಕೀಯ ಆರೈಕೆ ಬೇಕು.
ನಿನಗೆ ವೈದ್ಯರ ಅಗತ್ಯವಿಲ್ಲ. ನಿನಗೆ ನೋವಾಗಿಲ್ಲ. ಯಾರೂ ಮುಟ್ಟಿಲ್ಲ.
ಇಲ್ಲ. ನೋವಾಗಿಲ್ಲ. ಕಾಯಿಲೆ ಬಂದಿದೆ.
ನನ್ನ ಜೀವನದ ಭಯಾನಕ ಜ್ವರ ಬರುತ್ತಿದೆ.
ಅಂದಹಾಗೆ, ನಿಮ್ಮ ಸಮಯ ಮೀರುತ್ತಿದೆ.
ವಿನಂತಿ ಮಾಡಿದ ಮೂರು ಗಂಟೆಗಳಲ್ಲಿ
ನಾನು ವೈದ್ಯರ ಬಳಿಗೆ ಅಥವಾ ವೈದ್ಯರು ನನ್ನ ಬಳಿಗೆ ಬರಬೇಕು.
ಹಾಗೆಂದು ನಿಮ್ಮ ಕೈಪಿಡಿಯಲ್ಲಿದೆ, ಅಕ್-ಬಾರ್‌.
ನೀವು ಆ ಕೈಪಿಡಿ ಓದಿದ್ದೀರಾ? ನಿಮಗೆ ಓದು-ಬರಹ ತಿಳಿದಿದೆಯೇ?
ನಾಲಿಗೆ ಮೇಲೆ ಹಿಡಿತ ಇರಲಿ.
ನಿಮ್ಮ ಹುಡುಗನಿಗೆ ಓದು-ಬರಹ ತಿಳಿದಿದೆಯೇ?
ಏನು ನಿನ್ನ--
ಏನು ನಿನ್ನ ಸಮಸ್ಯೆ?
ಯಾರನ್ನು "ಹುಡುಗ" ಎಂದೆ? ಬಾಯಿ ಮುಚ್ಚಿಕೊಂಡು ಇರು!
-ಬುದ್ಧಿ ಇಲ್ಲವಾ ನಿನಗೆ? -ಅವನು ಏನಂದ ಗೊತ್ತಾ?
ಅದೇನೇ ಇರಲಿ. ನೀನು ಅವನಿಗೆ ಹೊಡೆಯುವ ಹಾಗಿಲ್ಲ.
ತಪ್ಪೊಪ್ಪಿಗೆ ಇಲ್ಲದೆ, ಏನೂ ಮಾಡುವಂತಿಲ್ಲ.
-ಹಾಗಾದರೆ ಏನೂ ಮಾಡೋದು ಬೇಡ. -ಹೌದು, ಮಾಸ್.
ಅವನನ್ನು ಗಂಟೆಗಟ್ಟಲೇ ವಿಚಾರಿಸಿದೆವು. ಅವನು ಬಾಯಿ ಬಿಡೋದಿಲ್ಲ.
ಅವನು ಬಾಯಿ ಬಿಟ್ಟ.
ನಿಮಗೆ ಕೇಳಿಸಲಿಲ್ಲ ಅಷ್ಟೇ.
ನೀನೇ ವಿಚಾರಿಸು.
ಹಲೋ, ರಿಚರ್ಡ್.
ನೀವು ವೈದ್ಯರೇ?
ತಾಂತ್ರಿಕವಾಗಿ, ಹೌದು. ಪಿಎಚ್‌ಡಿ, ಮನೋವಿಜ್ಞಾನ.
ಪಿಎಚ್‌ಡಿ ಹೊಂದಿರುವ ಕಪ್ಪು ವ್ಯಕ್ತಿಗೆ ಏನಂತಾರೆ ಗೊತ್ತಾ?
ನನ್ನನ್ನು ಏನೆಂದು ಕರೆಯಬಹುದು ಎಂದು ಗೊತ್ತು. ಡಿಟೆಕ್ಟಿವ್ ಅಲೆಕ್ಸ್ ಕ್ರಾಸ್.
ಸರಿ. ನಿನ್ನ ಸಾಮರ್ಥ್ಯವನ್ನೂ ಪರೀಕ್ಷಿಸೋಣ.
"ಫ್ರೀ ಚಿಕನ್" ಎಂಬ ಪದ ಕೇಳಿದ್ದೀರಾ?
ಅದೊಂದು ಮಿಲಿಟರಿ ಪದ
ಶ್ರಮವಿಲ್ಲದೇ ಸಾಧಿಸಿದ ಗುರಿ ಎಂಬುದು ಅದರ ಅರ್ಥ.
ನಿಮ್ಮ ಹಾಗೆ.
ನಿನ್ನ ಫ್ರೀ ಚಿಕನ್ ಬಗ್ಗೆ ಆಗಲೇ ನನಗೆ ಹೊಡೆದ ಕೋತಿಯನ್ನು ಕೇಳು.
ನೀವು ಡಿಟೆಕ್ಟಿವ್ ಅಕ್ಬರ್ ಗಿಂತ ಜಾಣ ಅಂದುಕೊಂಡಿದ್ದೀರ, ಹೌದಾ?
ಟೇಪ್ಗಳನ್ನು ಪರಿಶೀಲಿಸಿ.
ನನಗಿಂತ ಬುದ್ಧಿವಂತ ಎಂದುಕೊಂಡಿದ್ದೀರ.
ಅಯ್ಯೋ, ಅದನ್ನು ಹೇಳೋದೇ ಬೇಡ.
ಇದೆಲ್ಲಾ, ನಮ್ಮ ವಂಶಾವಳಿಯ ಪ್ರಭಾವ.
ಹೌದು. ವಂಶಾವಳಿ.
ಅದಕ್ಕೇ ನನ್ನ ಶಿಶ್ನ ನಿನಗಿಂತ ದೊಡ್ಡದು.
-ಏನು ಹೇಳುತ್ತಿದ್ದಾನೆ? -ಏನಂದೆ ನೀನು?
ನನ್ನ ಶಿಶ್ನ ನಿನಗಿಂತ ದೊಡ್ಡದು ಎಂದೆ.
ಅದನ್ನು ಹೇಳೋದೇ ಬೇಡ, ಅಲ್ವಾ?
ನಿನ್ನ ಶಿಶ್ನವನ್ನು ದೂರ ಸರಿಸು.
ಅದು ಎಷ್ಟು ಸುಲಭ ಅಲ್ವಾ?
ನಿನ್ನಂಥವರನ್ನು ನಾನಿಲ್ಲಿ, ನಾಲ್ಕೈದು ಸಲ-
-ನನ್ನಂಥವರಾ? -ಹೌದು.
ತಾನು ಅತಿಜಾಣ ಎಂದು ಭಾವಿಸುವ ಒಬ್ಬ ಜನಾಂಗೀಯವಾದಿ.
"ನನ್ನ ಶಿಶ್ನ ನಿನಗಿಂತ ದೊಡ್ಡದು" ಎಂದು ಹೇಳಿ ಬಾಯಿ ಬಿಡಿಸಲು
ಪ್ರಯತ್ನ ಪಟ್ಟೆ. ನಿಮಗೆ ಕಿರಿಕಿರಿ ಆಯಿತು. ಫ್ರೀ ಚಿಕನ್.
-ನನಗೆ ಕಿರಿಕಿರಿ ಆಗಿಲ್ಲ. -ಇಲ್ಲವಾ? ನಿಜವಾಗಲೂ?
ಕಣ್ಣುಗಳು ಬಿಗಿಯಾದವು, ಕುತ್ತಿಗೆ ಕೆಂಪಾಯಿತು.
ಈಗಲೂ ನೀವು ಹಲ್ಲು ಮಸೆಯುತ್ತಿದ್ದೀರಿ. ಇದರಿಂದ ಗೊತ್ತಾಗುತ್ತದೆ.
ಸೈಕಾಲಜಿ ಪಿಎಚ್‌ಡಿ ಪಡೆದ ಪ್ರತಿ ನಿಗ್ಗಾಗೂ ತಿಳಿಯುತ್ತದೆ.
ನೀನು ವಿಶಿಷ್ಟ ವ್ಯಕ್ತಿ ಎಂದು ಭಾವಿಸಿದ್ದೆಯೇನೋ.
ನನ್ನ ತಲೆಯಲ್ಲಿ ನಿನಗೆ ಜಾಗವಿಲ್ಲ.
ನಿನಗೆ ನನ್ನ ತಪ್ಪೊಪ್ಪಿಗೆ ಸಿಗುವುದಿಲ್ಲ.
ಅಲ್ಲಿ ನಾನು ಬಾಡಿಗೆ ಇಲ್ಲದೇ ವಾಸವಿದ್ದೇನೆ.
ಜೊತೆಗೆ, ನೀನು ತಪ್ಪೊಪ್ಪಿಗೆ ಕೊಟ್ಟಾಗಿದೆ. ಇದು ಬರೀ ಕಾಲಹರಣ ಅಷ್ಟೇ.
ನಾನು ಏನನ್ನೂ ಹೇಳಲಿಲ್ಲ.
ಹೌದು, ಖಂಡಿತ ಹೇಳಿದೆ.
"ಜೀವನದ ಭಯಾನಕ ಜ್ವರ."
ಹೌದು, ನಾನು ಕೇಳಿಸಿಕೊಂಡೆ. ಅದು ಮ್ಯಾಕ್‌ಬೆತ್ ಸಂಭಾಷಣೆ, ಅಲ್ವಾ?
ಅಪರಾಧದ ಹೊರೆಯಿಂದ ಉಂಟಾಗುವ ಸಂಕಟ.
ಅದರಿಂದ ನಿನಗೆ ಕಾಯಿಲೆ ಬಂದಿದೆ ಎಂದೆ.
ಅದು ತಪ್ಪೊಪ್ಪಿಗೆ. ಅಧಿಕೃತವಾಗಿ.
ಫ್ರೀ ಚಿಕನ್.
ಅದರಿಂದ ಅಪರಾಧ ಸಾಬೀತಾಗುವುದಿಲ್ಲ.
ಡಿಎ ಅವರನ್ನು ಕೇಳಿದೆ, ಅವರು ದೂರು ದಾಖಲಿಸುತ್ತಾರೆ.
ನೆನಪಿರಲಿ, ಇದು ಡಿಸಿ, ಕಣೋ.
ನೀನು ನಿನ್ನ ದೂರು ಘೋಷಣೆಯನ್ನೂ ಕೇಳಲಾಗದು. ಪೊಲೀಸ್ ಸುಪರ್ದಿ ಇಲ್ಲದೇ.
ನೀನು ಪಿಸಿ ಬಗ್ಗೆ ಮಾತಾಡಬೇಕಿತ್ತಾ? ಅಂದರೆ...
ಜಾರ್ಜ್‌ಟೌನ್
ಬೆನ್ಸ್ ಚಿಲ್ಲಿ ಬೌಲ್
ಕ್ರಾಸ್
ನಿಮಗಾಗಿ, ಮಿಸ್ಟರ್ ಪೊಲೀಸ್ ನನ್ನನ್ನು ದೇವರೆಂದು ಕರೆಯಿರಿ
ನಾರ್ವುಡ್ ಪಾರ್ಕ್ ಹೌಸ್ ಅಡಿಯಲ್ಲಿ 29 ಮೃತ ದೇಹಗಳು ಪತ್ತೆ
"ನಿಮಗೆ ಗೊತ್ತಾ, ಕೋಡಂಗಿಗಳು ಕೊಲೆ ಮಾಡಿ ಪಾರಾಗಬಹುದು" - ಗೇಸಿಗೆ ಗಲ್ಲುಶಿಕ್ಷೆ
ಛೇ.
ಅಮಿರ್‌ಗೆ ನ್ಯಾಯ ಬೇಕು!
ಅಮಿರ್‌ಗೆ ನ್ಯಾಯ ಬೇಕು! ಅಮಿರ್‌ಗೆ ನ್ಯಾಯ ಬೇಕು!
ಚೀಫ್, ಅಮಿರ್ ಗುಡ್‌ಸ್ಪೀಡ್ ಪ್ರಕರಣ ಏನಾಯಿತು?
ಅಮಿರ್‌ಗೆ ನ್ಯಾಯ ಬೇಕು!
ಅವನ ಕೊಲೆಯಾಗಿದೆ! ಸರಿಯಾಗಿ ತನಿಖೆ ಮಾಡು, ನಾಯಿ!
-ಅಮಿರ್‌ಗೆ ನ್ಯಾಯ! -ಲೆಫ್ಟಿನೆಂಟ್ ಮಾಸಿಗೆ ಬರಹೇಳಿ.
-ಹೇ! ಮಾಸಿ ನಿಮ್ಮನ್ನು ನೋಡಬೇಕಂತೆ. -ಗೊತ್ತು.
ಅವರ ಜೊತೆ ಆಂಡರ್ಸನ್ ಇರೋದು ಗೊತ್ತಾ?
ಗೊತ್ತಿರಲ್ಲ ಬಿಡಿ.
ಕ್ರಾಸ್, ನಿಮ್ಮ ಗುಪ್ತ ಅಭಿಮಾನಿಯ ಮತ್ತೊಂದು ಉಡುಗೊರೆ.
ಅಮಿರ್ ಗುಡ್‌ಸ್ಪೀಡ್ ಪ್ರಕರಣವನ್ನು ನೀವು ತನಿಖೆ ಮಾಡಬೇಕು.
ನಾಲ್ಕು ದಿನ ಹಿಂದೆ ಕಾರಲ್ಲಿ ಶವ ಸಿಕ್ತು.
ನಶೆ ಮಿತಿಮೀರಿದಂತಿದೆ, ಆದರೆ ಕೂಲಂಕುಷವಾಗಿ
ತನಿಖೆ ಮಾಡಬೇಕು.
ಹೊಸ ಪ್ರಕರಣ ನೀಡುತ್ತೀರಾ?
ಹೌದು, ನಿಮ್ಮ ರಜೆ ವಿನಂತಿ ನೋಡಿದೆ. ಸದ್ಯಕ್ಕೆ ರಜೆ ಕೊಡಲಾಗದು.
ಗುಡ್‌ಸ್ಪೀಡ್‌ "ಪೊಲೀಸ್ ನಿಧಿ ಹಿಂಪಡೆತ" ಪ್ರಕರಣದ ಪ್ರಮುಖ ಆರೋಪಿ.
ಆತನನ್ನು ಟಾರ್ಗೆಟ್ ಮಾಡಿದ್ದರು ಎನ್ನಲಾಗುತ್ತಿದೆ.
ಬಹುಶಃ ಪೊಲೀಸರೂ ಸಹ.
ಇದೆಲ್ಲಾ ಬರೀ ವದಂತಿ ಅಷ್ಟೇ, ಆದರೆ, ಅದು ವೇಗವಾಗಿ ಹಬ್ಬುತ್ತಿದೆ.
-ಸ್ವಲ್ಪ ದೀಪ ಆನ್ ಮಾಡಿ. -ಮೈಗ್ರೇನ್.
ಅಯ್ಯೋ, ಮಾತ್ರೆ ನುಂಗಲಿಲ್ವಾ?
ಇಲ್ಲ. ಹೆರಿಗೆ ವೈದ್ಯರು ಬೇಡ ಎಂದಿದ್ದಾರೆ. ಹಾಗೇ ಬಿಡಬೇಕು.
ಸರಿ. ನೋಡಿ, ಈ ವರದಿ ಪ್ರಕಾರ,
ಗುಡ್‌ಸ್ಪೀಡ್ ಒಬ್ಬ ಮಾದಕವ್ಯಸನಿ ಹಾಗೂ ದೊಡ್ಡ ಅಪರಾಧಿಗಳ ಗುಂಪಿನಲ್ಲಯಿ ಒಬ್ಬ.
ಅವನಿಗೆ ಇಷ್ಟೊಂದು ಬೆಂಬಲವೇ?
ಇಲ್ಲ, ಜನಗಳಿಗಾಗಿ ಹೋರಾಡುತ್ತಿದ್ದ ಮಾಜಿ ಅಪರಾಧಿಗೆ ಅವರ ಬೆಂಬಲ,
ನಗರದ ಏಳಿಗೆಗಾಗಿ ಹೋರಾಡಿದ ವ್ಯಕ್ತಿಗೆ ಬೆಂಬಲ.
ನಮ್ಮ ಬಜೆಟ್ ಅರ್ಧಕ್ಕೆ ಇಳಿಸುವ ಮೂಲಕವೇ?
ಪ್ರಕರಣದತ್ತ ಗಮನ ಹರಿಸೋಣ.
ವೆಗಾ ಮತ್ತು ಡೆ ಲ್ಯಾಕ್ನರ್ ಅನ್ನು ನಿಮ್ಮ ಜೊತೆ ಕಳಿಸುವೆ.
ಸರಿ. ಇನ್ನೊಂದು ಗಂಟೆಯಲ್ಲಿ ಪತ್ರಿಕಾಗೋಷ್ಠಿ ಇದೆ.
ಕ್ರಾಸ್, ನೀನು ಅಲ್ಲಿ ಇರಬೇಕು.
ನಾವು ಶತಪ್ರಯತ್ನ ಮಾಡುತ್ತೇವೆ ಎಂದು ಹೇಳು.
ನಾನು ಹೇಳೋದಿಲ್ಲ.
-ಏನು, ಏನಂದೆ? -ನಾನು ಪ್ರಚಾರದ ವಸ್ತು ಅಲ್ಲ.
ನಿಮಗೆ ಕಪ್ಪು ತೊಗಲಿನ ಗುರಾಣಿ ಬೇಕಾದರೆ, ಬಹಳ ಮಂದಿ ಇದ್ದಾರೆ.
ಆದರೆ, ಬೀದಿಯಲ್ಲಿ ಜನ ಗುರುತಿಸುವುದು ನಿನ್ನನ್ನು ಮಾತ್ರ.
ಜನರು ನಂಬುವ ಮುಖ ನಿನಗಿದೆ. ನಮಗೀಗ ಅದರ ಅಗತ್ಯವಿದೆ.
ನಿಮ್ಮ ಪ್ರಕರಣಕ್ಕೆ ನಾನು ಸಹಾಯ ಮಾಡುವೆ, ಆದರೆ ನಾನು ಭಾಷಣ ಮಾಡಲಾರೆ.
ನನ್ನ ಬಳಿ ವಿವರಗಳಿಲ್ಲ,
ಇದನ್ನು ಪೊಲೀಸರು ಮಾಡಿಲ್ಲ ಎಂದೂ ಗೊತ್ತಿಲ್ಲ.
ಸರಿ, ಭಾಷಣ ಬೇಡ. ಸುಮ್ಮನೆ ಇರು. ಹಿಂದೆ ನಿಂತು ಸುಂದರವಾಗಿ ಕಾಣು.
ಮತ್ತು ಕಪ್ಪಗೆ.
ಅಮಿರ್ ಗುಡ್‌ಸ್ಪೀಡ್ ಶವ ಕಾರಿನಲ್ಲಿ ಸಿಕ್ಕಿದೆ.
ಫ್ಲೋರ್ ಮೇಲೆ ಸಿರಿಂಜ್, ಕಪ್ ಹೋಲ್ಡರ್‌ನಲ್ಲಿ ಮೆಥ್ ಚೀಲ ಇದೆ.
ಬೇರೆ ಬೆರಳಚ್ಚುಗಳಿಲ್ಲ. ಸೆಣೆಸಾಟದ ಸೂಚನೆ ಇಲ್ಲ.
ಜೇಬು ನೋಡಿದಾಗ, ವಾಲೆಟ್, ಹಣ ಅಥವಾ ಫೋನ್ ಇರಲಿಲ್ಲ.
ನಮ್ಮ ಪ್ರಕಾರ ಯಾರೋ, ಬಹುಶಃ ಭಿಕಾರಿಗಳು,
ಕೊಲೆಯಾದ ನಂತರ ಬಂದು ಜೇಬಿಗೆ ಕನ್ನ ಹಾಕಿದ್ದಾರೆ.
-ಶವಪರೀಕ್ಷೆ? -ನಾಳೆ ನಡೆಯಲಿದೆ.
ವಿಷ ಪರೀಕ್ಷೆಯ ಪ್ರಕಾರ ಅವನ ದೇಹದಲ್ಲಿ ಮೆಥ್ ಪ್ರಮಾಣ ಮಿತಿಮೀರಿತ್ತು.
ಇದು ಓವರ್ಡೋಸ್ ಅಲ್ಲ ಎನ್ನಲು ಏನಾದರೂ ಕಾರಣ ಇದೆಯೇ?
ಇಲ್ಲ. ಇದನ್ನು ಹೇಳುತ್ತಿರೋದು ನಿಮ್ಮ ಷೆರ್ಲಾಕ್ ತಲೆ ಬಳಸೋದಕ್ಕಲ್ಲ.
ಅವನ ಕುಟುಂಬಕ್ಕೆ ಸತ್ಯವನ್ನು ಅರ್ಥಮಾಡಿಸಿ ಮನವರಿಕೆ ಮಾಡಿಸುವುದಕ್ಕೆ.
-ಅವನ ಕುಟುಂಬದೊಂದಿಗೆ ಮಾತನಾಡಿದ್ದೀರಾ? -ಏನಂದೆ?
ಹಾಂ. ಅವರು ಏನು ಹೇಳಿದರು?
ಚುಟುಕು ಉತ್ತರ, "ಪೊಲೀಸರಿಗೆ ಧಿಕ್ಕಾರ."
ಮಲಿಕಾ, ಮಾತನಾಡಬಹುದೇ?
ಚೀಫ್ ಆಂಡರ್ಸನ್ ನಮ್ಮ ಬಾಯಿ ಮುಚ್ಚಿಸಲು ಟಾಮ್ ಸ್ಕ್ವಾಡ್ ಕಳುಹಿಸಿದರೇ?
ಅದು ಸರಿಯಲ್ಲ ಮಲಿಕಾ. ನಾನು ಸದಾ ನಿನ್ನ ತಮ್ಮನಿಗೆ ನೆರವಾಗಿದ್ದೆ.
ಇದು ನಿಮ್ಮ ಬಾಸ್ ಕೆಲಸ ಅಲ್ಲವಾ?
ಹಾಂ, ನನಗೆ ಗೊತ್ತಿತ್ತು.
ಇಲ್ಲೇ ಮಾತಾಡೋಣವೋ, ಒಳಗೆ ಹೋಗೋಣವೋ?
ಅವನ ಕೂದಲನ್ನೂ ಕತ್ತರಿಸಬೇಕಿತ್ತಾ? ಕೊಂದಿದ್ದು ಸಾಕಾಗಲಿಲ್ಲವಾ?
ನೀವೇನು ಹೇಳುತ್ತಿದ್ದೀರೋ ಗೊತ್ತಿಲ್ಲ.
ಅಮಿರ್ ತಲೆ ತುಂಬಾ ಸುಂದರ ಕೂದಲು ಇದ್ದವು.
ಅವನ ಶವ ಸಿಕ್ಕಾಗ, ತಲೆ ಬೋಳಾಗಿತ್ತು.
ಅದು ಅವನಿಗೆ ಮಾಡಿದ ಅಗೌರವ.
ವ್ಯಸನಿಯೊಬ್ಬ ವ್ಯಸನದಿಂದ ಸತ್ತಂತೆ ಬಿಂಬಿಸಲಾಗಿದೆ.
ಮಲಿಕಾ! ನೀನೇ ಮಾತಾಡು. ನನಗೆ ಆಗುತ್ತಿಲ್ಲ.
ನಮಗೂ ಇದು ಕಷ್ಟವೇ, ಆದರೂ ನೆರವಾಗಲು ಬಯಸುತ್ತೇವೆ.
ನೆರವಾಗಲು ಬಯಸುವಿರಾ? ಡಿಓಜೆಗೆ ಕರೆ ಮಾಡಿ. ನಮಗೆ ಸ್ವತಂತ್ರ ತನಿಖೆಯ ಅಗತ್ಯವಿದೆ.
ಪೊಲೀಸರೇ ಕೊಂದರು ಎಂದು ಭಾವಿಸುತ್ತೀರಾ,
ನಿಧಿ ಯಾಚಿಸುತ್ತಿದ್ದೀರಾ?
ಅದು ಅಂಗೈ ಹುಣ್ಣಿನಂಥ ನಿಜ.
ಸತ್ತುಬಿದ್ದ ಫರ್ಗುಸನ್ ಕಾರ್ಯಕರ್ತರನ್ನು ನೋಡಿ.
ಕೀನನ್ ಆಂಡರ್ಸನ್ ಗತಿ ಏನಾಯಿತು? ಅವನ ಸಂಬಂಧಿ ಬಿಎಲ್ಎಂ ಸ್ಥಾಪಕರಲ್ಲಿ ಒಬ್ಬರು.
ಟೈರಿ ನಿಕೋಲ್ಸ್, ಸಾಂಡ್ರಾ ಬ್ಲಾಂಡ್. ಅವರೆಲ್ಲಾ ಹೀಗೇ ಸತ್ತರು.
ಫ್ರೆಡ್ ಹ್ಯಾಂಪ್ಟನ್ ಕಾಲದಿಂದ ಇದೇ ಕತೆ.
ಅಂದರೆ ಇದು ಓವರ್ಡೋಸ್ ಅಲ್ಲ ಅಂತೀರ? ಹೌದಲ್ವಾ?
ನನ್ನ ತಮ್ಮ ಆಗಾಗ ಗಾಂಜಾ ಸೇದುತ್ತಿದ್ದ. ಆದರೆ ಹಾರ್ಡ್ ಡ್ರಗ್ಸ್ ಅಲ್ಲ!
ನಿಮಗೆ ತಿಳಿದಿರುವಂತೆ.
ಎಲ್ಲರಿಗೂ ತಿಳಿದಿರುವಂತೆ. ಏಕೆಂದರೆ ಅದೇ ಸತ್ಯ.
ಟಾವಿಯೋ, ಅಲ್ವಾ? ಇವರ ನೆಂಟನಾ ನೀನು?
ಹಾಗೆಯೇ ಅಂದುಕೊಳ್ಳಿ. ಅಮಿರ್ ವ್ಯಸನ ಪುನರಾರಂಭ ಮಾಡಿರಲಿಲ್ಲ.
ಎಲ್ಲರಿಗೂ ಗೊತ್ತು, ಅವನಿಗೆ ಡ್ರಗ್ಸ್ ಕೊಟ್ರೆ,
ನಾನು ಸುಮ್ಮನಿರಲ್ಲ ಅಂತ.
ಅವನಿಗೆ ಡ್ರಗ್ಸ್ ಬೇಕಾದರೆ, ತಗೋತಿದ್ದ.
ಆದರೆ ಮೆಥ್? ಅಮಿರ್‌ಗೆ ಟೈಪ್ 2 ಡಯಾಬಿಟಿಸ್ ಇತ್ತು.
ಅವನ ಔಷಧಿಗೆ ಮೆಥ್ ಸರಿಹೊಂದದು.
ಅದರಿಂದ ಕೋಮಾಗೆ ಹೋಗುತ್ತಿದ್ದ, ಅದು ಅವನಿಗೂ ತಿಳಿದಿತ್ತು!
ಇದೆಲ್ಲ ಬರೀ ಕಟ್ಟುಕತೆ.
ಈಗ ಈ ಪ್ರಶ್ನೆ ಕೇಳಬಾರದೇನೋ,
ಆದರೆ ಅವನ ಮನಸ್ಥಿತಿ ಹೇಗಿತ್ತು, ಯಾವುದೇ--
ನಾನು ಆಗಲೇ ಹೇಳಲಿಲ್ಲವಾ? ಇದರಿಂದ ಪ್ರಯೋಜನ ಇಲ್ಲ!
ನೀನು ಶಾಂತವಾಗಬೇಕು.
ನಮಗೆ ನಿಮ್ಮ ಸಹಾಯ ಬೇಕಿಲ್ಲ.
ನೀವು ನ್ಯಾಯ ಕೊಡಿಸುತ್ತೀರ ಅಂತ ನಾವ್ಯಾರೂ ನಂಬಿಕೊಂಡಿಲ್ಲ.
ಅಮಿರ್‌ಗೆ ಯಾರೊಂದಿಗಾದರೂ ಜಗಳ ಆಗಿತ್ತಾ? ಪೊಲೀಸರನ್ನು ಬಿಟ್ಟು.
ಇಡೀ ನಗರ ನನ್ನ ತಮ್ಮನನ್ನು ಪ್ರೀತಿಸುತ್ತಿತ್ತು.
ನನಗೆ ನೆನಪಿದೆ, ನೀವು ನ್ಯಾಯಾಲಯದಲ್ಲಿ ಅಮಿರ್ ಪರ ನಿಂತಿದ್ದಿರಿ.
ಅವನು ಕೆನ್ನಿ ಎಂಬ ಹೆಸರಿನಲ್ಲಿ ತೊಂದರೆ ಕೊಟ್ಟಾಗ.
ಅವನು ಒಳ್ಳೆಯವನು ಅಂತ ಗೊತ್ತಿತ್ತು.
-ನಿಮಗೆ ಮಕ್ಕಳಿದ್ದಾರಾ? -ಎರಡು. ಒಂದು ಗಂಡು, ಒಂದು ಹೆಣ್ಣು.
ಅವರನ್ನು ಹೂಳುವ ಸ್ಥಿತಿ ಬಾರದಿರಲಿ.
ನನ್ನ ಹೆಂಡತಿ ಮರಿಯಾಳನ್ನು ಕಳೆದುಕೊಂಡೆ. ಒಂದು ವರ್ಷದ ಹಿಂದೆ.
ಅವೆರಡೂ ಒಂದೇ ಅಲ್ಲ, ಆದರೆ...
ಸರಿಸುಮಾರು ಒಂದೇ ರೀತಿ.
ಸಾವನ್ನು ಬೇಕಾದರೆ ಜೀರ್ಣಿಸಿಕೊಳ್ಳಬಹುದು.
ಆದರೆ ಚಿಕ್ಕಪುಟ್ಟ ವಿಷಯಗಳು ಬಹಳ ಕಾಡುತ್ತವೆ,
ಉಸಿರು ಕಸಿಯುತ್ತವೆ.
ಬಾತ್ರೂಮಿಗೆ ಹೋದರೆ ಅವನ ಬ್ರಷ್ ಕಾಣುತ್ತದೆ.
ಫ್ರಿಡ್ಜ್ ತೆರೆದರೆ ಅವನ ನೆಚ್ಚಿನ ಟರ್ಕಿ ಬೇಕನ್ ಕಾಣುತ್ತದೆ.
ಹೆಸರಿನೊಂದಿಗೆ ಆಹಾರವನ್ನೂ ಬದಲಿಸಿದ, ಅಲ್ವಾ?
ಹೌದು.
ಜೈಲಿನಿಂದ ಮನೆಗೆ ಬಂದವನೇ
ಮನೆಯಲ್ಲಿ ಹಂದಿಮಾಂಸ ಇಡಬೇಡಿ ಎಂದ.
ಹಂದಿಮಾಂಸ ಇಡಬೇಡ ಎನ್ನುವ ಬದಲು ನೀನೇ ಆಚೆ ಹೋಗು ಎಂದಿದ್ದೆ.
ಅವನಿಗೆ ನನ್ನ ಸುಳ್ಳು ಗೊತ್ತಾಯಿತು, ಈಗ ಫ್ರಿಡ್ಜ್ ತುಂಬಾ ಬೇಕನ್--
ದಯವಿಟ್ಟು. ನನ್ನ ಮಗುವಿನ ಕೊಲೆಯ ತನಿಖೆ ಮಾಡಿ.
ಖಂಡಿತ ಮಾಡುತ್ತೇನೆ.
ನನಗಿಂತ ಚೆನ್ನಾಗಿ ಮಾಡುತ್ತಿದ್ದಾಳೆ.
ನಿನಗೆ ಏನಾದರೂ ಆಗಿದ್ದರೆ, ನನಗೆ ನಡೆಯಲು ಆಗುತ್ತಿರಲಿಲ್ಲ,
ಮಾತಾಡುವುದು ಬಿಡಿ.
-ಸುಮ್ಮನಿರು, ಅಜ್ಜಿ. -ನಾನು ನಿಜ ಹೇಳುತ್ತಿದ್ದೇನೆ!
ನಾನು ಸತ್ತರೆ ಏನು ಮಾಡುವಿರಿ?
ಡೇಮನ್! ಅಂಥ ಮಾತು ಆಡಬೇಡ, ಕಂದ.
ತಗೋ, ಮಗು. ಈ ರಾತ್ರಿ ಸಂತೋಷವಾಗಿರು.
-ಧನ್ಯವಾದ, ಅಜ್ಜಿ. -ಇರಲಿ, ಕಂದ.
ಜಾನಿ. ಮಗಳೇ, ಬೇಗ ಊಟ ಮುಗಿಸು.
ಖಾಲಿ ಹೊಟ್ಟೆಯಲ್ಲಿ ಓಡಲಾಗದು.
ನನಗೆ ಈ ರಾತ್ರಿ ಹೋಗಲು ಇಷ್ಟವಿಲ್ಲ. ಇದೊಂದು ಸಲ ಗೈರು ಹಾಜರಾಗಲೇ?
ಖಂಡಿತ ಮಗು. ಹೌದು, ಆಗಬಹುದು.
ಆದರೆ ಅಭ್ಯಾಸಕ್ಕೆ ಹೋಗದಿದ್ದರೆ, ಸಮಾರಂಭದ ದಿನವೂ ಓಡುವಂತಿಲ್ಲ.
ಕೋಚ್ ವಾಷಿಂಗ್ಟನ್ ಅದನ್ನು ಎಂದಿಗೂ ಹೇಳಲಿಲ್ಲ. ಬಹಳ ಜನ ಗೈರಾಗುತ್ತಾರೆ.
ಇದು ಕೋಚ್ ವಾಷಿಂಗ್ಟನ್‌ ನಿಯಮವಲ್ಲ. ನನ್ನ ನಿಯಮ. ಆಯ್ತಾ?
ಸರಿ, ನಾವು ಅಲ್ಲಿಗೆ ಹೋಗುತ್ತೇವೆ, ಜೋರಾಗಿ ಓಡುತ್ತೇವೆ!
ನಾನು ಮತ್ತು ಅಜ್ಜಿ, ನಿನ್ನ ಹೆಸರು ಕೂಗುತ್ತೇವೆ, ಜಾನಿ! ಜಾನಿ! ಜಾನಿ!
ಕ್ಷಮಿಸು, ತಡವಾಯಿತು. ನಾನು--
ಮಾತನಾಡಬೇಡ. ಚೆನ್ನಾಗಿ ಕಾಣ್ತಿದ್ದೀಯ.
ಬಾ, ಬಾ. ಹೋಗೋಣ.
ಸರಿ.
-ಸೇಂಟ್ ಎಲ್, ಅದ್ಭುತವಾಗಿ ಕಾಣ್ತಿದ್ದೀರಿ. -ಎಡ್, ನಿಮ್ಮನ್ನು ನೋಡಿ ಸಂತೋಷವಾಯಿತು.
ನಿಮ್ಮ ಫೌಂಡೇಶನ್‌ಗಾಗಿ ಆರಂಕಿ ಹಣ ಸಂಗ್ರಹ ಮಾಡುತ್ತೇವೆ, ಖಂಡಿತ.
ಅಲೆಕ್ಸ್, ಇವರು ಎಡ್ ರಾಮ್ಸೆ.
ಇವರು ಸಮ್‌ವೇರ್ ಫೌಂಡೇಶನ್‌ನ ದೊಡ್ಡ ಬೆಂಬಲಿಗರು.
ಹೇ.
-ಎಡ್, ಇವರು-- -ನೀವು ಯಾರೆಂದು ಗೊತ್ತಿದೆ.
ನಾನು ನಿಮ್ಮ ಅಭಿಮಾನಿ, ಡಿಟೆಕ್ಟಿವ್ ಕ್ರಾಸ್.
ನಾನು ಗ್ಯಾರಿ ಸೋನೆಜಿ ಕೇಸ್ ಅನ್ನು ಸ್ವಂತ ಮಗುವಿನ ಕೇಸಿನಂತೆ ಗಮನಿಸಿದೆ.
-ಇಬ್ಬರೂ ಉಳಿದಿದ್ದರೆ ಚೆನ್ನಿತ್ತು. -ಖಂಡಿತ.
ಆದರೆ ನೀವು ಆ ಹುಚ್ಚರನ್ನು ಕೊಲ್ಲದಿದ್ದರೆ
ಇನ್ನೆಷ್ಟು ಜನರ ಕೊಲೆಯಾಗುತ್ತಿತ್ತೋ.
ಈಗ ಗುಡ್‌ಸ್ಪೀಡ್ ಕೇಸ್ ನಿಮ್ಮದೆಂದು ಕೇಳ್ಪಟ್ಟೆ.
ಒಳ್ಳೆಯದು. ಬಹಳ ಖುಷಿಯಾಯಿತು.
-ನಿಮಗೆ ಅಮಿರ್ ಗೊತ್ತಾ? -ಇಲ್ಲ, ಗೊತ್ತಿಲ್ಲ.
ಆದರೆ ಮನೆ ಮಗ ಸತ್ತಾಗ
ಆ ಮನೆಯವರ ನೋವು ಅರ್ಥವಾಗುತ್ತದೆ.
ನಾನು ಕಾಲೇಜಿನಲ್ಲಿದ್ದಾಗ ನನ್ನ ತಾಯಿಯ ಕೊಲೆಯಾಯಿತು.
ಅಯ್ಯೋ, ಎಡ್, ನನಗಿದು ತಿಳಿದಿರಲಿಲ್ಲ.
ಪರವಾಗಿಲ್ಲ, ತುಂಬಾ ವರ್ಷಗಳಾದವು. ಆದರೆ ಯಾರು ಅಥವಾ ಏಕೆ ಎಂದು ಗೊತ್ತಾಗಲೇ ಇಲ್ಲ.
ಆದರೆ, ಅಮಿರ್ ಸಾವು ಒಂದು ಪಿತೂರಿ ಎಂದು ಗೊತ್ತಿಲ್ಲ.
ಖಂಡಿತ. ನಾನು ಯಾವ ಪಿತೂರಿ ಸಿದ್ಧಾಂತಕ್ಕೂ ಇಂಬು ನೀಡಲಾರೆ.
ಆ ಕುಟುಂಬಕ್ಕೆ ನೆಮ್ಮದಿ ಸಿಗಲಿ.
ದಯವಿಟ್ಟು ಕುಳಿತುಕೊಳ್ಳಿ. ಹರಾಜು ಆರಂಭವಾಗಲಿದೆ.
ಅಲೆಕ್ಸ್, ಬಹಳಷ್ಟು ಜನರು ನನಗೆ ಋಣಿಯಾಗಿದ್ದಾರೆ, ಅವರಿಗೆ ಸಹಾಯ ಕೇಳುವುದು ನನಗೆ ಇಷ್ಟ.
ನಾನು ಪ್ರತಿ ವರ್ಷ ನಗರದ ಅತ್ಯುತ್ತಮ ಪಾರ್ಟಿ ನಡೆಸುತ್ತೇನೆ.
ಎಲ್ ಕೂಡಾ ನನ್ನ ಅತಿಥಿ, ಹಾಗಾಗಿ--
ಇದು ಎಷ್ಟು ದಿನ ಇರುವುದೋ ನೋಡೋಣ.
ಏನಾದರೂ ಬೇಕಿದ್ದರೆ ಹೇಳಿ, ದಯವಿಟ್ಟು.
ಧನ್ಯವಾದ. ಖುಷಿ ಆಯಿತು, ಎಡ್.
ಮಜಾ ಮಾಡಿ.
ಎಷ್ಟು ದಿನ ಇರುವುದೋ ಅಂತೀಯಾ?
ಸರಿ, ಬಾ.
ಹೋಗಿ ಆ ಬೂಟು ತಗೋ. ಇವತ್ತು ತಡವಾಗದಿದ್ದರೆ ಸಾಕು ಎಂದು ಬೇಡಿಕೋ.
ನಿನ್ನ ವಸ್ತುಗಳನ್ನು ಯಾವಾಗಲೂ ಬ್ಯಾಗಿನಲ್ಲಿ ಇಟ್ಟುಕೋ ಎಂದು ಹೇಳಿದ್ದೇನೆ,
ಆಗ ಹೊರಡುವ ಸಮಯ ಬಂದಾಗ ಹುಡುಕುವ ಪ್ರಮೇಯ ಬರುವುದಿಲ್ಲ.
ಒಳಾಂಗಣ ಅಲಂಕಾರದ ವಿಪಿ ಹುದ್ದೆ ಬಹಳ ಒಳ್ಳೆಯದು.
ಅರ್ಮಾಡಾ ಹೋಟೆಲ್‌ಗಾ?
ಸರಿ, ನೀನು ನಾನು ಹೇಳಿದ್ದಕ್ಕೆಲ್ಲಾ ಸಿಟ್ಟು ಮಾಡ್ಕೋತೀಯಾ?
ಕ್ಷಮಿಸು, ಅಮ್ಮ. ನಾನು-- 32 ರ ವಯಸಲ್ಲಿ ಇನ್ನೂ ಇಲ್ಲೇ ಇರುತ್ತೇನೆ ಎಣಿಸಿರಲಿಲ್ಲ.
ಕೆಲಸ ಸಿಕ್ಕಿದ್ದಕ್ಕೆ ಸಂತೋಷಪಡು.
ಮುಂಜಾನೆ 400 ಪ್ಲಾಸ್ಟಿಕ್ ಅರಳಿಮರ ಆರ್ಡರ್ ಮಾಡಿದೆ.
ಶಾನನ್.
-ಶಾನನ್ ಎಂದಿರಿ, ಅಲ್ವಾ? -ಹೌದು.
ಅದು ನಾನೇ, ಧನ್ಯವಾದ.
ನನಗೊಂದು ಡಬಲ್ ಶಾಟ್ ಎಸ್ಪ್ರೆಸೊ ಬೇಕು.
ಬೇಡ, ಟ್ರಿಪಲ್ ಶಾಟ್ ಎಸ್ಪ್ರೆಸೊ ಕೊಡಿ.
-ಸರಿ. -ಬೇಡ. ಇದನ್ನು ತಗೋ.
ಅರ್ಥ ಆಯಿತಾ? ಇದೊಂದೇ ಸೈಜ್ ಇರೋದಾ? ಇನ್ನೂ ದೊಡ್ಡದು ಇಲ್ಲವಾ? ತಮ್ಮಾ? ಹಲೋ?
ಹೇ, ಏನು ಸಮಾಚಾರ? ನಿಮ್ಮ ಬಾಯಿಗೆ ಬಿಸಿ ತುಪ್ಪ ಹಾಕಿದ್ದಾರೆಂದು ಕೇಳಿದೆ.
ಇದನ್ನು ಆದಷ್ಟು ಬೇಗ ಪರಿಹರಿಸಬೇಕು.
ಏನಾದರೂ ಸುಳಿವು ಸಿಕ್ಕಿತೇ?
ಮೇಲ್ನೋಟಕ್ಕೆ ಬೇರೇನೂ ಗೊತ್ತಾಗಿಲ್ಲ. ಓವರ್ಡೋಸ್ ಎನಿಸುತ್ತಿದೆ.
ಜೊತೆಗೆ, ತಿಂದ ತಕ್ಷಣ ಸತ್ತಿದ್ದಾನೆ,
ಹಾಗಾಗಿ ಇದು ಆತ್ಮಹತ್ಯೆ ಎನಿಸುತ್ತಿಲ್ಲ.
ಕೊನೆಯ ಊಟ ಹೊಟ್ಟೆಯಲ್ಲಿ ಹಾಗೇ ಇತ್ತು.
ಆಲೂಗಡ್ಡೆ ಪಲ್ಯ, ಪೋರ್ಕ್ ಚಾಪ್ಸ್, ಸೊಪ್ಪಿನ ಪಲ್ಯ.
ಕೊನೆಯಲ್ಲಿ ಸ್ವಲ್ಪ ಸಿಹಿತಿಂಡಿ. ಚಾಕೊಲೇಟ್ ಕಪ್ಕೇಕ್. ಹೆಚ್ಚುವರಿ ಸ್ಪ್ರಿಂಕಲ್ಸ್.
ವಾಸ್ತವವಾಗಿ, ಸರಿಯಾಗಿ ಗಮನಿಸಿದರೆ
ಕೆಲವು ಸ್ಪ್ರಿಂಕಲ್‌ಗಳು ಇನ್ನೂ ತೇಲುತ್ತಿವೆ.
ಆರಾಮಾಗಿದ್ದೀಯ ತಾನೆ?
ನೀನು ಮಹಾನ್ ಕಿಡಿಗೇಡಿ ಕಣೋ. ಬೇಕೆಂತಲೇ ಹೀಗೆ ಮಾಡುತ್ತೀಯ.
ನಿನಗೆ ಸ್ಪ್ರಿಂಕಲ್ಸ್ ಇಷ್ಟ.
ಏನಾಗುತ್ತಿದೆ ಇಲ್ಲಿ, ಜಿ?
ಬಾಬಿ ಟ್ರೇ, ನನಗೆ ಆ ಫ್ರೈ ಕೊಡು!
ಇಷ್ಟೊಂದು ಮೆತ್ತಗಾಗಿದೆಯಾ?
ಹೌದು, ಎಲ್ಲಾ ನಿನ್ನಿಂದಲೇ, ಕುಳ್ಳ.
ನಿಮ್ಮ ಡಿಸಿ-ಕತ್ತೆಗಳು ನನಗೆ ಮುಂಬೋ ಸಾಸ್ ಕೊಡಬಾರದಿತ್ತು.
ಈಗ ಎಲ್ಲದರಲ್ಲೂ ಅದೇ ಬೇಕು ನನಗೆ.
ಅದೇ ಕಾರು. ನನ್ನ ಮನೆ ಎದುರಿಗೆ. ಮತ್ತೊಂದು ಸಲ.
ಎಸ್‌ಜಿಇ 4697
ಸ್ವಲ್ಪ ಸಮಯದ ನಂತರ ಬರ್ತೀನಿ.
ಒಂದು ತುರ್ತು ಕೆಲಸ ಬಂದಿದೆ. ಅರ್ಥ ಆಯಿತಲ್ವಾ?
ಆಮೇಲೆ ಸಿಗ್ತೀನಿ.
ಹೊರಗೆ ಪ್ರತಿಭಟನಾಕಾರರು ಸಿಕ್ಕಿದ್ದರಾ?
ನಾನು ಹೋದಲ್ಲೆಲ್ಲಾ ಗುಡ್‌ಸ್ಪೀಡ್‌ನ ಅಕ್ಕ ಇದನ್ನು ರಾಷ್ಟ್ರಸುದ್ದಿ ಮಾಡ ಹೊರಟಿದ್ದಾಳೆ.
ನನಗೆ ಸಂದರ್ಶನದ ವಿನಂತಿ ಬಂದಿದೆ, ಯಾರಿಂದ?
20/20, 48 ಅವರ್ಸ್, ಟ್ರೂಟಿವಿ, ಡೇಟ್ ಲೈನ್.
-ಯಪ್ಪಾ. ಲೆಸ್ಟರ್ ಹಾಲ್ಟ್ ಜೊತೆ ಸಂದರ್ಶನ? -ಹೌದು.
ಹೇಳಿ, ಅವನಿಗೆ ಏನು ಹೇಳಲಿ? ಆಕಸ್ಮಿಕ ಓವರ್ಡೋಸ್ ಅಥವಾ ಆತ್ಮಹತ್ಯೆ?
ನನ್ನ ಪ್ರಕಾರ ಇದು ಕೊಲೆ.
ಓಹ್, ನನ್ನ ಕರ್ಮ. ನನ್ನ ದಿನವನ್ನು ಹಾಳುಮಾಡಲು ಬಂದಿರುವೆ ನೀನು.
ಸರಿ. ಮುಂದುವರೆಸು.
ಅಮಿರ್‌ಗೆ ಔಷಧಿ ಜೊತೆ ಮೆಥ್ ಬೆರೆತರೆ ಸಾಯ್ತೀನಿ ಅಂತ ತಿಳಿದಿತ್ತು.
ಆಯ್ತಾ? ಅವನು ಆಕಸ್ಮಿಕವಾಗಿ ಸೇವಿಸಲಾರ.
ಹಾಗಾದರೆ, ಇದು ಆತ್ಮಹತ್ಯೆ.
ಇಲ್ಲ. ಇಲ್ಲ. ನೋಡಿ, ಕಪ್ ಹೋಲ್ಡರ್‌ನಲ್ಲಿ ಒಂದು ಬ್ಯಾಗ್ ಮೆಥ್ ಸಿಕ್ಕಿದೆ.
ಒಂದು ಡೋಸ್ ಮೂಲಕ ಸಾಯುವವನಿಗೆ, ಎರಡು ಡೋಸ್ ಏಕೆ?
-ನಿನಗೆ ಈ ಹುಡುಗ ಇಷ್ಟ, ಅಲ್ವಾ? -ಹೌದು, ಇಷ್ಟ. ಏಕೆ?
ಏಕೆಂದರೆ, ನೀನು ಅಂಗೈ ಹುಣ್ಣಿಗೆ ಕನ್ನಡಿ ಹುಡುಕುತ್ತಿದ್ದೀಯ.
ಎಷ್ಟು ಬ್ಯಾಗ್ ಮೆಥ್ ಇದ್ದರೆ ಏನಂತೆ?
ಸರಿ, ಆಯ್ತು. ಏನು ಗೊತ್ತಾ? ಸರಿ. ಅದೆಲ್ಲ ಬಿಡಿ.
ಬೇರೆ ಏನೋ ಆಗಿದೆ ಎಂದು ನಾನು ಭಾವಿಸಲು ಇನ್ನೊಂದು ಕಾರಣವೂ ಇದೆ.
ಅಮಿರ್ ಒಬ್ಬ ಮತಾಂತರಿತ ಮುಸ್ಲಿಂ. ಹಂದಿ ಮಾಂಸ ತಿನ್ನಲಾರ.
ಮನೆಗೆ ತರುವ ಹಾಗೂ ಇರಲಿಲ್ಲ.
ಆದರೆ ಸಾಯುವ ಮುನ್ನ ಹಂದಿ ಮಾಂಸ ಹೇಗೆ ತಿನ್ನಲು ಸಾಧ್ಯ?
ಇದು ನಿನ್ನ ಸುಳಿವೇ? ಅವನು ಡ್ರಗ್ಸ್ ತಗೋತಿದ್ದ.
ಅಂಥವನಿಗೆ ಹಂದಿಮಾಂಸ ಸೇವನೆ ಕಷ್ಟವೇ?
ಧಾರ್ಮಿಕ ಪರಿವರ್ತನೆ ಹಿಂದೆ ಒಂದು ಮನೋವಿಜ್ಞಾನ ಇದೆ.
ತಾವಾಗಿಯೇ ಮತಾಂತರ ಆದವರು,
ತಮ್ಮ ರೀತಿ-ರಿವಾಜುಗಳನ್ನು ತಾವೇ ಆರಿಸುತ್ತಾರೆ.
ತಮ್ಮ ಹಳೆಯ ಜೀವನಕ್ಕೆ ಹೊಸ ಧರ್ಮವನ್ನು ಬೆಸೆಯಲು ಇದು ಸಹಾಯ ಮಾಡುತ್ತೆ.
-ಹೌದು. ನಾನೂ ಅದನ್ನೇ ಹೇಳಿದ್ದು. -ಆದರೆ ಒಂದು ವ್ಯತ್ಯಾಸ ಇದೆ.
ಅವರೇ ಆರಿಸಿದ ರೀತಿ-ರಿವಾಜು ಪಾಲಿಸುತ್ತಾರಲ್ಲ? ಅವರು ಮತಾಂಧರು.
ಅವರು ಅದನ್ನು ಮುರಿಯುವುದಿಲ್ಲ. ಯಾವುದೇ ಕಾರಣಕ್ಕೂ. ಆಯ್ತಾ?
ಅಮಿರ್ ತಾನಾಗೇ ಹಂದಿಮಾಂಸ ತಿಂದಿರಲಾರ.
ಅಂದರೆ, ಗುಡ್‌ಸ್ಪೀಡ್‌ಗೆ ಬಲವಂತವಾಗಿ ತಿನ್ನಿಸಿ ಕೊಲೆ ಮಾಡಿದ್ದಾರೆ ಅಂತೀಯಾ?
ಖಂಡಿತ.
ಸುಮ್ಮನಿರು, ಕ್ರಾಸ್.
ನಿನ್ನ ಪ್ರತಿ ಪ್ರಕರಣವೂ ಸೈಲೆನ್ಸ್ ಆಫ್ ದಿ ಲ್ಯಾಂಬ್ಸ್ ಅಲ್ಲ.
ನಿನಗೆ ಇದು ಸರಿ ಅನ್ನಿಸುತ್ತಾ?
ಅದು ಅವನ ಥಿಯರಿ. ಅವನ ಅನಿಸಿಕೆಯನ್ನು ನೇರವಾಗಿ ನಿಮಗೇ ಹೇಳಲು ತಿಳಿಸಿದ್ದೆ.
ನೀನು ಮೌನವಾಗಿರುವೆ, ಸ್ಯಾಂಪ್ಸನ್. ನಿನ್ನ ಅನಿಸಿಕೆ ಏನು?
ಕ್ರಾಸ್ ಜೊತೆ 30 ವರ್ಷ ಒಡನಾಟ,
15 ಪ್ರಕರಣಗಳ ಅನುಭವದ ಪ್ರಕಾರ, ಅವನ ಮಾತನ್ನು ನಂಬಬೇಕು.
ಹಾಂ, ನೀನು ಅವನನ್ನು ಬಿಟ್ಟುಕೊಡಲ್ಲ ಅಂತ ಗೊತ್ತು.
-ನೀವು ನನ್ನ ಅಭಿಪ್ರಾಯ ಕೇಳಿದಿರಿ. -ಸರಿ. ಇನ್ನೂ ಬೇಕೇ?
-ಇಲ್ಲ, ಖಂಡಿತವಾಗಿಯೂ ಬೇಕಿಲ್ಲ- -ನೋಡಿ.
ಸಾಯುವ ಒಂದು ವಾರ ಮುಂಚೆ ಅಮಿರ್ ಹೀಗಿದ್ದ. ಉದ್ದ ಕೂದಲು, ತುಂಬು ಗಡ್ಡ.
ಸತ್ತಾಗ ಹೀಗಿದ್ದ. ಬೋಳು ಬೋಳಾಗಿ.
ಅವನು ತಾನಾಗಿಯೇ ಇದನ್ನೆಲ್ಲಾ ಮಾಡಲಾರ.
ಅವನ ಮನಸ್ಸಿನಲ್ಲಿ ಏನಿತ್ತೋ ನಮಗೆ ತಿಳಿದಿಲ್ಲ.
ನೋಡಿ, ನನಗೆ ಚಿಂತೆ ಆಗ್ತಿರೋದು
ಅವನ ಕೊಲೆಗಾರನ ಮನಸ್ಸಿನ ಬಗ್ಗೆ.
ಈ ಕೊಲೆಗಾರನಿಗೆ ಕೊಲ್ಲುವುದಷ್ಟೇ ಮುಖ್ಯ ಆಗಿರಲಿಲ್ಲ,
ಒಂದು ನಿರ್ದಿಷ್ಟ ರೀತಿಯಲ್ಲಿ ಕೊಲ್ಲಬೇಕಿತ್ತು.
ಅಮಿರ್‌ನ ಕೊಲೆ ಮಾಡಿದವರು, ಮೊದಲು ಅವನ ಮುಖಚರ್ಯೆ ಬದಲಿಸಬೇಕಿತ್ತು. ಯಾಕೆ?
ನೀನು ಕೊಲೆ ಎನ್ನುತ್ತಲೇ ಇದ್ದೀಯ, ಆದರೆ ಅದು ಸಾಧ್ಯವೇ ಇಲ್ಲ.
ನಿನಗೆ ಎರಡೇ ಆಯ್ಕೆಗಳಿವೆ. ಅಪಘಾತ ಅಥವಾ ಆತ್ಮಹತ್ಯೆ.
ಚೀಫ್, ಇದೇನು ಸಾವಿನ ತನಿಖೆಯೋ ಅಥವಾ ಪ್ರತಿಷ್ಠೆ ಪ್ರಶ್ನೆಯೋ?
ಸರಿ. ಇದಕ್ಕೆ ಬಲವಾದ ಪುರಾವೆ ಹುಡುಕಲು ನಿನಗೆ 48 ಗಂಟೆ ಕಾಲಾವಕಾಶ ನೀಡುತ್ತೇನೆ.
ಸ್ಯಾಂಡ್‌ಮ್ಯಾನ್ಗೆ ಮರಣದಂಡನೆ
ಸ್ಯಾಂಡ್‌ಮ್ಯಾನ್ ಹಾವಳಿಗೆ ಕೊನೆಗೂ ಸಿಕ್ಕಿತು ಮುಕ್ತಿ
ಮರಣದಂಡನೆ ಬಗ್ಗೆ ಇಲ್ಲ ಸ್ಯಾಂಡ್‌ಮ್ಯಾನ್ ಗೆ ಚಿಂತೆ
ವಿಶೇಷ ಊಟ ಸುಟ್ಟ ಪೋರ್ಕ್‌ ಚಾಪ್ಸ್
ಐಲೀನ್ ವೂರ್ನೋಸ್
ಐಲೀನ್ ಕ್ಯಾರಲ್ ವೂರ್ನೋಸ್ - ಪ್ರತಿವಾದಿ
"ಮರಣಕನ್ಯೆ" ಗೆ ಮರಣದಂಡನೆ
ಈ ಕೊಲೆಗಾರನಿಗೆ ಕೊಲ್ಲುವುದಷ್ಟೇ ಮುಖ್ಯ ಆಗಿರಲಿಲ್ಲ,
ಒಂದು ನಿರ್ದಿಷ್ಟ ರೀತಿಯಲ್ಲಿ ಕೊಲ್ಲಬೇಕಿತ್ತು.
ಇದು ಓವರ್ಡೋಸ್ ಅಲ್ಲ ಎನ್ನಲು ಏನಾದರೂ ಕಾರಣ ಇದೆಯೇ?
ತಿಂದ ತಕ್ಷಣ ಸತ್ತಿದ್ದಾನೆ, ಹಾಗಾಗಿ ಇದು ಆತ್ಮಹತ್ಯೆ ಅಲ್ಲ.
ಅಮಿರ್ ತಲೆ ತುಂಬಾ ಸುಂದರ ಕೂದಲು ಇತ್ತು. ಅವನ ಶವ ಸಿಕ್ಕಾಗ, ತಲೆ ಬೋಳಾಗಿತ್ತು.
ಅಮಿರ್‌ನ ಕೊಲೆ ಮಾಡಿದವರು...
ಅಮಿರ್ ಯಾಕೆ?
...ಅವನ ಮುಖಚರ್ಯೆ ಬದಲಿಸಬೇಕಿತ್ತು. ಯಾಕೆ?
ಅಮಿರ್‌ಗೆ ನ್ಯಾಯ! ಅಮಿರ್‌ಗೆ ನ್ಯಾಯ!
ಯಾರಿಗೋ ಮತ್ತೆ ಹೂವು ಸಿಕ್ಕಿದೆ.
ಮಿಸ್ಟರ್ ಫೇಮಸ್. ಇದು ಈ ವಾರದ ಎರಡನೇ ಹೂವು.
ಜೊತೆಗೆ ಇದು ಕೂಡಾ.
"ನಮ್ಮ ಪ್ರಪಂಚವನ್ನು ಸುಧಾರಿಸುತ್ತಿರುವ ನಿಮಗೆ ಧನ್ಯವಾದ."
ಆದರೂ ಇನ್ನೂ ಹೆಸರಿಲ್ಲ. ಅವಳು ಹೇಗಿದ್ದಾಳೋ ಏನೋ.
ಸುಮ್ಮನಿರು, ಅದು ಸರಿಯಲ್ಲ.
-ಅವಳು ಸುಂದರಿ ಆಗಿರಬೇಕು. -ಅವಳು ಅಂತ ಹೇಗೆ ಗೊತ್ತು?
ಒಳ್ಳೆಯ ಪ್ರಶ್ನೆ, ವೇಗಾ.
ಇದಕ್ಕೆ ನೀನು ಹೊಸದೊಂದು ಆಯಾಮವನ್ನೇ ಕೊಟ್ಟೆ.
ಅವನು ಹೇಗಿದ್ದಾನೋ ಏನೋ.
-ಏನು ತಮಾಷೆನಾ? -ನಿನಗೆ ಗೊತ್ತು.
ಆ ಹುಡುಗಿ ತ್ರಿಶಾ ನಿನ್ನನ್ನು ಬಾಳಸಂಗಾತಿ ಎಂದದ್ದು ನೆನಪಿದೆಯಾ?
ಆಗ ಏನಾಯಿತು, ವೇಗಾ? ಏನಾಯಿತು?
ಈ ದೊಡ್ಡ ಮನುಷ್ಯನಿಗೆ ಭಯ ಆಗಿ ಅದಕ್ಕೆ ತಡೆಯಾಜ್ಞೆ ಪಡೆದಿದ್ದ.
ನೀನು ಹೆದರಿದ್ದೆ.
ಅಮಿರ್ ಫೋನ್ ದಾಖಲೆಗಳು.
ಕೊನೆಯ ಕರೆ ಬರ್ನರ್‌ಗೆ ಹೋಗಿತ್ತು.
ಸಲೆರ್ನೋ ಪ್ರಕಾರ ಅದು ಯಾರದೆಂದು ತಿಳಿಯಲು ಒಂದು ವಾರ ಬೇಕಂತೆ.
ಅದೂ ಸಾಧ್ಯವಾದರೆ ಅಷ್ಟೇ.
ಇಲ್ಲ. ನಮಗೆ ಅಷ್ಟು ಸಮಯವಿಲ್ಲ.
ಕೈಲಾ ಸಹಾಯ ಸಿಗಬಹುದೇನೋ ನೋಡುತ್ತೇನೆ.
ಓವರ್ಡೋಸ್ ಬಗ್ಗೆ ಇಷ್ಟೆಲ್ಲಾ ತನಿಖೆ.
ಹೌದು, ಅದೇ ಅಸಲಿ ಪತ್ತೆದಾರರ ಲಕ್ಷಣ.
ಹಬ್ಬ ಮಾಡು.
-ಸರಿಯಾಗಿ ಕೊಟ್ಟಳು ನಿನಗೆ. -ಮಹಾನ್ ಮುಂಗೋಪಿ.
ಬಾಯಿ ಬಿಟ್ಟರೆ... ಬೆಂಕಿ ಉಗುಳುತ್ತಾಳೆ.
ಏನಾಯಿತು, ಅಜ್ಜಿ?
ಶಾಲೆಯಿಂದ ಫೋನ್ ಬಂದಿತ್ತು.
-ಡಾಕ್ಟರ್ ಕ್ರಾಸ್. -ಹೇಗಿದ್ದೀರಿ, ಮಿಸ್ಟರ್ ಬ್ರಾಕ್?
ಚೆನ್ನಾಗಿದ್ದೇನೆ. ಕುಳಿತುಕೊಳ್ಳಿ.
ಅದು ಎಲ್ಲಿ ಸಿಕ್ಕಿತು?
ನೋಡಿ. ನಮ್ಮ ಬಹಳಷ್ಟು ಇಮೇಲ್‌ ನೇರವಾಗಿ ಸ್ಪ್ಯಾಮ್‌ಗೆ ಹೋಗುತ್ತವೆ,
ಆದರೆ ಇದು ನಮ್ಮ ಬಹುಕಾಲದ ನಿಯಮ.
ಶಾಲೆಯಲ್ಲಿ ಇದನ್ನು ಧರಿಸುವಂತಿಲ್ಲ.
ಡ್ಯಾಮನ್. ಇದು ಎಲ್ಲಿ ಸಿಕ್ಕಿತು?
ಮನೆಯಲ್ಲಿ.
-ನಮ್ಮ ಮನೆಯಲ್ಲಾ? -ಇಲ್ಲಿ ನೋಡಿ.
ಇದು ದೊಡ್ಡ ವಿಷಯವಲ್ಲ. ಆದರೆ ಡ್ಯಾಮನ್ ಅದನ್ನು ತೆಗೆಯಲು ನಿರಾಕರಿಸಿದ.
ಅಲ್ಲ, ಮನೆಯಲ್ಲಿ ಎಲ್ಲಿತ್ತು?
ಅಮ್ಮನ ಕಪಾಟಿನಲ್ಲಿ.
ಅದು ಶ್ರೀಮತಿ ಕ್ರಾಸ್‌ಗೆ ಅವರದ್ದಾ?
ಅದನ್ನು ನನಗೆ ಕೊಡು. ಕೊಡು.
ನೋಡಿ, ನನಗೆ ಈ ವಿಷಯ ಗೊತ್ತಿರಲಿಲ್ಲ. ವಾಸ್ತವವಾಗಿ--
ನನಗೊಂದು ಪ್ಲಾಸ್ಟಿಕ್ ಚೀಲ ಸಿಗಬಹುದಾ?
ಮರಿಯಾ ಕೊಲೆಯಾದ ದಿನ ಇದನ್ನು ಧರಿಸಿದ್ದಳು.
ಅವಳ ಶವ ಸಾಗಿಸಿದಾಗ ಇದು ಇರಲಿಲ್ಲ, ಘಟನಾ ಸ್ಥಳದಲ್ಲೂ ಪತ್ತೆಯಾಗಲಿಲ್ಲ.
ಮರಿಯಾಳ ಕೊಲೆಗಾರ ನಿಮ್ಮ ಮನೆಗೆ ನುಸುಳಿ,
ಅವನಿಗೆ ಸಿಗುವಂತಿಟ್ಟಿದ್ದು ಎನ್ನುವೆಯಾ?
ಮತ್ತೆ ಹೇಗೆ ಅಲ್ಲಿಗೆ ಬರಲು ಸಾಧ್ಯ?
ಇದು ಹೇಗಿದೆ ಗೊತ್ತಾ?
ಹೌದು.
-ಇದನ್ನು ಏನು ಮಾಡಬೇಕು? -ಕ್ವಿನ್ಸಿಗೆ ಕೊಡು.
ಇದನ್ನು ಪರೀಕ್ಷಿಸಿ ಡಿಎನ್ಎ ಹುಡುಕಲು ಹೇಳು.
ಅದು ನನ್ನ ಕೆಲಸ ಅಲ್ಲ.
ನಾನು ಹೋದರೆ, ಬೇರೆ ಅರ್ಥ ಬರುತ್ತದೆ. ಅದು ನಿನಗೂ ಗೊತ್ತು. ಅದಕ್ಕೆ ನೀನೇ ಕಾರಣ.
ಸರಿ. ಆಯ್ತು ಬಿಡು.
ನನಗೆ ಗೊತ್ತಿತ್ತು. ನನ್ನನ್ನೇ ದೂಷಿಸುತ್ತೀಯ ಅಂತ.
ದೂಷಿಸುವುದೇ? ನೀನು ದೂರು ನೀಡಿದ್ದೆ, ಜಾನ್. ನನ್ನ ಕೆಲಸ ಹೋಗುವ ಹಾಗಿತ್ತು.
ಚಿನ್ನ, ಅದು ತಾತ್ಕಾಲಿಕ.
ಮಾಸಿ ನಿನ್ನ ವಜಾ ಮಾಡ್ತಾರೆ ಅಂತ ಗೊತ್ತಿರಲಿಲ್ಲ.
ಏನೋ ಆಗುತ್ತೆ ಅಂತ ಗೊತ್ತಿತ್ತು. ನನಗೆ ಆರು ತಿಂಗಳ ಅಮಾನತು ಆಯಿತು.
ಹಾಗಾಗುತ್ತೆ ಅಂತ ಗೊತ್ತಿರಲಿಲ್ಲ. ನೋಡು, ನಾನು ನಿನಗೆ ಸಹಾಯ ಮಾಡ್ತೀನಿ.
ಸಹಾಯ ಮಾಡ್ತೀಯಾ? ಅದನ್ನು ಕ್ಯೂಗೆ ಕೊಡು.
ಏನು ಮಾಡ್ತಿದ್ದೀರಾ?
ಇದನ್ನು ಬಿಗ್ ಬಾಸ್ ಮನೆ ಮಾಡ್ತಿದ್ದೀರಾ?
ನನಗೆ ಅದೆಲ್ಲಾ ಇಷ್ಟವಿಲ್ಲ.
ನೋಡಿ, ಹೊರಗೆ ಕ್ಯಾಮೆರಾ ಹಾಕಿಸುತ್ತಿದ್ದೇನೆ. ನಮ್ಮ ಸುರಕ್ಷತೆಗಾಗಿ.
ಹೂಂ, ಸರಿ.
ಇದರ ಬದಲು ಹೊರಗೊಂದು ನಾಯಿ, ಒಳಗೊಂದು ಕೋಲು ಇಟ್ಟುಕೊಳ್ತೇನೆ,
ಆದರೆ ನಿನಗೆ ಅದು ತೃಪ್ತಿ ಕೊಡಲ್ಲ.
ಹೌದು. ನಾನು ಜಾನ್ ಜೊತೆ ಮಾತನಾಡಿದೆ.
ಅವನ ಬಳಿ ಗುಟ್ಟು ಗುಟ್ಟಾಗಿ ಉಳಿಯೋದೇ ಇಲ್ಲ.
ಅವನನ್ನು ದೂಷಿಸಬೇಡ.
ಏನಾದರೂ ಗುಟ್ಟು ಇದ್ದರೆ, ನಾನು ಅಗೆಯುತ್ತೇನೆ. ಅದು ನಿನಗೂ ಗೊತ್ತು.
ಮನೆಗೆ ಯಾರೋ ನುಗ್ಗಿದ್ದರು ಅನಿಸುತ್ತಾ ನಿನಗೆ?
ಖಂಡಿತ ಅನಿಸುತ್ತೆ.
ಬೇರೆ ಏನೂ ಅನಿಸಲಿಲ್ಲವೇ?
ಈಗಾಗಲೇ ಬಹಳ ಜನ ನಾನು ಹುಚ್ಚ ಅಂತಾರೆ.
ಇಲ್ಲ, ಕಂದ.
ಬಹಳ ಜನ ನಿನ್ನನ್ನು ಪ್ರೀತಿಸುತ್ತಾರೆ. ಅದು ನೆನಪಿರಲಿ.
ನಮಸ್ಕಾರ.
ಇದರ ನಂತರ ಎಲ್ಲಿಗೆ ಹೋಗುತ್ತೀಯ?
ನೀನೇ ಹೇಳು.
ಇದೆಲ್ಲಾ ನಿನಗಾಗಿಯೇ.
ಕೆಲಸ ಖಾಲಿ ಇದೆ.
ರಜೆ ಕೇಳ್ತಿದ್ದೀಯ ಅಂತ ಸುದ್ದಿ ಬಂತು.
ಯಪ್ಪಾ, ಡಿಸಿ ಮಾತಿನಮಲ್ಲರಿಗೆ ಸಾಟಿ ಇಲ್ಲ.
ನನ್ನ ಮೇಲಧಿಕಾರಿಗಳು ನನಗೆ ಬಡ್ತಿ ಕೊಟ್ಟು
ಎಫ್‌ಬಿಐ ಫೊರೆನ್ಸಿಕ್ ಸೈಕಾಲಜಿ ಯುನಿಟ್‌ನ ಸಾಹಸಿ ಜೀವನಕ್ಕೆ ಕಳಿಸಿದರು.
ಸಾಹಸ ಎಂದರೆ ಪ್ರಯಾಣ ಅನಿಸುತ್ತಿದೆ. ಬೇಡ.
ಆಯ್ತಾ? ನಾನು ಡ್ಯಾಮನ್ ಮತ್ತು ಜಾನಿ ಜೊತೆ ಇರಬೇಕು.
ಮಕ್ಕಳಿಗೆ ಊಟ ಬೇಕು. ಅದಕ್ಕೇನು ಮಾಡ್ತೀಯ?
ಕೆಲವು ಭದ್ರತಾ ಸಂಸ್ಥೆಗಳು ಸಂಪರ್ಕಿಸಿವೆ.
ನನಗೆ ಕುಖ್ಯಾತಿ ಇದೆ.
ಅದಕ್ಕಾಗಿ ಗ್ಯಾರಿ ಸೋನೆಜಿಗೆ ಧನ್ಯವಾದ ಹೇಳಬೇಕು.
ತುಂಬಾ ತಮಾಷೆಯಾಗಿದೆ.
ಆ ಪ್ರಕರಣದಲ್ಲಿ ನಾನೂ ನಿನ್ನ ಜೊತೆ ಇದ್ದೆ.
ನೀನು ಹೀರೋ ಆದೆ, ನಾನು ಯಾರೆಂದು ಯಾರಿಗೂ ತಿಳಿಯಲಿಲ್ಲ.
-ಎಂಥಾ ವಿಚಿತ್ರ ಅಲ್ವಾ? -ನನಗೆ ಆ ಕೀರ್ತಿಯೇ ಬೇಕಾಗಿಲ್ಲ.
ಇಲ್ಲಿ ಕೇಳು. ನೀನು ಗುಡ್‌ಸ್ಪೀಡ್ ಪ್ರಕರಣ ಗಮನಿಸ್ತಾ ಇದ್ದೀಯಾ?
ನ್ಯೂಸ್ ನೋಡಿದೆ ಅಷ್ಟೇ. ನಿಮ್ಮ ಪ್ರಕಾರ ಅದು ಓವರ್ಡೋಸ್.
ಅಭಿಪ್ರಾಯ ಬದಲಾಗಿದೆ. ಇದು ಕೊಲೆ ಅನಿಸುತ್ತಿದೆ.
ಇದು ಕೊಲೆಗಾರನ ನಂಬರ್ ಅನಿಸುತ್ತಿದೆ. ಇದೊಂದು ಬರ್ನರ್.
ನಮ್ಮ ಸಿಬ್ಬಂದಿಗೆ ಇದರ ಜಾಡು ಹುಡುಕಲು ಕೆಲವು ವಾರಗಳು ಬೇಕಂತೆ.
ನೀನು ಸ್ವಲ್ಪ ಬೇಗ ಕೊಡಬಹುದಾ?
ಕೊಡಬಹುದು. ಆದರೆ ಕೆಲವು ನಿಯಮಗಳನ್ನು ಮುರಿಯಬೇಕು.
ನೀನು ನ್ಯೂಸ್ ನೋಡಿದ್ದರೆ
ಈ ಪ್ರಕರಣ ಮುಗಿಸುವುದು ಎಷ್ಟು ಮುಖ್ಯ ಅಂತ ಗೊತ್ತಿರುತ್ತೆ.
ನನಗೇನು ಕೊಡ್ತೀಯ?
ಹೇಳು, ಏನು ಬೇಕು?
ಇದನ್ನು ಇಮೇಲ್ ಮಾಡಿದ್ದರೆ ಕೆಲಸ ಇನ್ನೂ ಬೇಗ ಆಗುತ್ತಿತ್ತು.
ಮುಂದೆ ಕುಳಿತು "ಇಲ್ಲ" ಅನ್ನೋದು ತುಂಬಾ ಕಷ್ಟ.
ಆಗಾಗ ಫೋನ್‌ ನೋಡ್ತಿರು.
ಜೋಶ್ ಗ್ಲಾಟ್ಮನ್ ವಾಷಿಂಗ್ಟನ್ ಡಿಸಿ.
ನಿಮ್ಮ ಬಗ್ಗೆ ಸ್ವಲ್ಪ ಹೇಳಿ:
ನಾನು ಕಲಾ ಪ್ರಪಂಚವನ್ನು ಪ್ರೀತಿಸುವ ಉತ್ಸಾಹಿ ಮತ್ತು ಸೃಜನಶೀಲ ವ್ಯಕ್ತಿ.
ಮೆಚ್ಚಿನ ಹೇಳಿಕೆ: "ಆಸ್ತಿಯ ಭಾರ ಬಹಳ ಘೋರ."
ಪ್ರೊಫೈಲ್ ಸಲ್ಲಿಸಿ
ಸಲ್ಲಿಸಲಾಗಿದೆ!
ಬಾಬಿ, ಇಲ್ಲಿ ಬಾ. ಏನು ಬೇಕು ನಿನಗೆ?
ಹಾಯ್, ಕ್ರಿಸ್. ನನ್ನ ಒಬ್ಬ ಗ್ರಾಹಕನಿಗೆ ಯಾರೋ ಕಿರುಕುಳ ನೀಡುತ್ತಿದ್ದಾರೆ.
-ಯಾರೆಂದು ಸ್ವಲ್ಪ ನೋಡು. -ಹಾಂ, ಖಂಡಿತ.
ನಾಗರಿಕ ಜೀವನ ಹೇಗಿದೆ?
ಮಗುವಿಗೆ ಹಾಕಿದ ಡೈಪರ್ ಹಾಗಿದೆ.
ಅಸಹ್ಯಕರ. ನೀನು ಸರಿಯಿಲ್ಲ.
ಇಲ್ಲಿ ನೋಡು.
ಸರಿ.
ಇಗೋ ಬಂದ. ಈಗ ನಾವು ತಿನ್ನಬಹುದು. ಡ್ರಿಂಕ್ಸ್ ತಗೋ. ನನ್ನ ಹಿಂದೆ ಬಾ.
ಸರಿ.
ಹೇ.
ಆಮೇಲೆ ಸಿಗ್ತೀನಿ.
ಕ್ವಿನ್ಸಿ ಜೊತೆ ಮಾತಾಡಿದೆಯಾ?
ಸರಿ, ಚಿನ್ನ, ನೋಡು. ನಾನೊಂದು ಪ್ರಶ್ನೆ ಕೇಳುತ್ತೇನೆ.
ಮರಿಯಾ ಬಳಿ ಅಂಥ ಹತ್ತಾರು ಸ್ಕಾರ್ಫ್ ಇದ್ದವು. ಹೌದಾ?
ಜಾನ್, ನಾನು ಮಾತಾಡ್ತಿರೋದು ನನ್ನ ಹೆಂಡತಿ ಸತ್ತ ದಿನದ ಬಗ್ಗೆ.
ನನಗೆ ಚೆನ್ನಾಗಿ ನೆನಪಿದೆ. ಪ್ರತಿ ವಿವರ. ನಿನಗೆ ಸುಖಾಸುಮ್ಮನೆ ತನಿಖೆ ಮಾಡಲು ಹೇಳಲಿಲ್ಲ.
ನೀನು ಎಂದೂ ಸಿಗದ ಉತ್ತರ ಹುಡುಕುತ್ತಿದ್ದೀಯ.
ಮರಿಯಾ ಕೊಲೆಯ ಬಗ್ಗೆ ನಮಗೆ ಏನೂ ತಿಳಿಯಲ್ಲ.
ಹಾಗೆಲ್ಲಾ ಹೇಳಬೇಡ, ಜಾನ್. ಅದು ನಿನಗೆ ಗೊತ್ತಿಲ್ಲ.
ನೋಡು, ನನಗೆ ನಿನ್ನ ಮನಸ್ಸು ಅರ್ಥ ಆಗುತ್ತೆ, ಚಿನ್ನ. ಆಯ್ತಾ?
ಹೋದ ಸಲ ಹೀಗೇ ಮಾಡಲು ಹೋಗಿ, ಒಬ್ಬ ಮುಗ್ಧನನ್ನು ಇನ್ನೇನು ಕೊಂದುಬಿಡುತ್ತಿದ್ದೆ.
-ನಾನು ಟ್ರಿಗರ್ ಎಳೆಯಲಿಲ್ಲ. -ನಾನು ಅಲ್ಲಿಗೆ ಬರದಿದ್ದರೆ?
-ನೋಡು, ಮರಿಯಾಳ ಸಾವನ್ನು ಜೀರ್ಣಿಸಿಕೋ. -ಹೇ.
ಸಾವನ್ನು ಒಪ್ಪುವುದು ಮತ್ತು ಮರಿಯಾಳ ಕೊಲೆಗಾರನನ್ನು ಹುಡುಕುವುದು
ಎರಡೂ ಬೇರೆ ಬೇರೆ ವಿಷಯ.
-ನಾನು ಸಾವನ್ನು ಒಪ್ಪಿದ್ದೇನೆ... -ನಿಜವಾಗಿಯೂ? ಹೇಗೆ?
ಹೇಳು, ಹೇಗೆ?
ನನಗೂ ದುಃಖ ಹಂಚಿಕೊಂಡಿಲ್ಲ.
ಮನೋವೈದ್ಯರನ್ನೂ ಭೇಟಿಯಾಗಿಲ್ಲ.
-ಸಮಾಧಾನ. -ನಿನಗೆ ನೀನೇ--
ಸ್ವಯಂಚಿಕಿತ್ಸೆ ಮಾಡ್ತಿದೀಯಾ, ಡಾ. ಕ್ರಾಸ್?
ನನ್ನ ಅಲೆಕ್ಸ್ ಅದಕ್ಕೆ ಒಪ್ಪಲ್ಲ.
ಎಲ್ಲಾ ಆರಾಮಾ?
-ಹೌದು. -ಹೌದು. ಹಸಿವಾಗುತ್ತಿದೆ. ಊಟ ಮಾಡೋಣ.
-ಇಲ್ಲ, ಹೌದು. -ಸರಿ, ಆಗಲಿ. ಆಗಲಿ.
ಇಲ್ಲಿ, ಜೇರೆಡ್ ಒಬ್ಬ ಬ್ರೋಕರ್.
ಅಕಾಡೆಮಿಯಲ್ಲಿ ಆರ್ಥಿಕ ಸಾಕ್ಷರತಾ ಮಾಡ್ಯೂಲ್ ಮಾಡ್ತಿದ್ದಾರೆ.
ನನ್ನ ತಾಯಿಗೆ ಫೋನ್ ಮಾಡ್ತೀಯಾ? ಅವಳ 401k ಇಂದ ಎರಡು ವಾರಗಳಲ್ಲಿ 50,000 ಹೋಯಿತು.
-ಅವಳು ಚಡಪಡಿಸುತ್ತಿದ್ದಾಳೆ. -ಈಗ ಎಲ್ಲರ ಸ್ಥಿತಿಯೂ ಅದೇ.
ಜೇರೆಡ್ ಫೋನ್ 24/7 ರಿಂಗಣಿಸುತ್ತಿರುತ್ತೆ. ಕಾರಿನಲ್ಲೇ ಫೋನ್ ಬಿಡುವಂತೆ ಮಾಡಬೇಕಾಯ್ತು.
ಹೌದು, ನಾನು ನಡುಗುತ್ತಿರುವುದು ಕಂಡಿತೆಂದರೆ, ಅದು ನನ್ನ ಫೋನ್ ಇಲ್ಲದ ಭಯದಿಂದ.
ಸರಿ, ಗ್ರಾಹಕರಿಗೆ ಗಾಬರಿ ಆದಾಗ ನೀವು ಏನು ಹೇಳುತ್ತೀರಿ?
ಅದು ಸ್ಟಾಕ್, ಲಾಟರಿ ಟಿಕೆಟ್ ಅಲ್ಲ. ಅಚಾನಕ್ಕಾಗಿ ಶ್ರೀಮಂತರಾಗಲು ಆಗಲ್ಲ.
-ನೀವು ಹೂಡಿಕೆ ಮಾಡಬೇಕು ಅಂದರೆ-- -ದಯವಿಟ್ಟು ವ್ಯಾಪಾರ ಮಾಡಬೇಡ.
ಇದೇ ಒಳ್ಳೆಯ ಸಮಯ ಎಂದು ಹೇಳುತ್ತಿದ್ದೇನೆ.
ಒಂದೂವರೆ ಲಕ್ಷ ವಿದ್ಯಾರ್ಥಿ ಸಾಲ ಇದೆ,
ನಾನು ಸದ್ಯ ಹೂಡಿಕೆ ಮಾಡಲ್ಲ.
ನೀವೇನು ಮಾಡೋದು, ಅಲೆಕ್ಸ್?
-ನಾನು ಡಿಟೆಕ್ಟಿವ್. -ಈಸಿ ರಾಲಿನ್‌ಸ್ ಥರ?
ಇಲ್ಲ. ಮೆಟ್ರೋ ಪಿಡಿ. ನರಹತ್ಯೆ.
ನೀವು ಪೋಲೀಸರೇ?
ಅವನು ಮತ್ತು ನಾನು. ನಾವು ಒಟ್ಟಿಗೆ ಬೆಳೆದೆವು, ಒಟ್ಟಿಗೆ ಸೇನೆ ಸೇರಿದೆವು.
ಇದನ್ನು ನಿರೀಕ್ಷೆ ಮಾಡಿರಲಿಲ್ಲ.
ಇದರ ಬಗ್ಗೆ ನಿಮ್ಮ ಅನಿಸಿಕೆ ಏನು ಮಿಸ್ "ಪೊಲೀಸ್ ನಿಧಿ ವಿರೋಧಿ"?
ಪೊಲೀಸ್ ನಿಧಿಗೆ ವಿರೋಧಿಗಳಿಲ್ಲ.
ಇಲ್ಲ, ಜಾನ್. ಕೆಲವರು ಇದ್ದಾರೆ. ವಾಸ್ತವವಾಗಿ, ತುಂಬಾ ಜನ ಇದ್ದಾರೆ.
ಆಮೇಲೆ ಏನು ಮಾಡ್ತೀರ?
ಆಮೇಲೆ ಶಾಂತಿಧೂತರು ಬರ್ತಾರೆ, ಮಿಲಿಟರಿ ಪಡೆಗಳಲ್ಲ.
ಹಣ ಎಲ್ಲಿರಬೇಕೋ ಅಲ್ಲಿಗೆ ಹೋಗುತ್ತೆ,
-ಶಾಲೆಗಳಿಗೆ, ಸಾಮಾಜಿಕ ಸೇವೆಗೆ. -ಮಾನಸಿಕ ಆರೋಗ್ಯಕ್ಕೆ.
ಹಾಂ, ಈಗ ಒಬ್ಬ ಕಪ್ಪು ವ್ಯಕ್ತಿ ಪೊಲೀಸ್ ಹೇಗೆ ಆಗ್ತಾನೋ ತಿಳಿಯದು.
ಕ್ಷಮಿಸಿ, ಆದರೆ ನನಗೆ ನನ್ನ ಸ್ವಂತ ಜನರನ್ನು ಮಾರುತ್ತಿರುವಂತೆ ಅನಿಸುತ್ತೆ.
ಹಾಗಾದರೆ ನೀವು ಜನರ ಪರ ಇದ್ದೀರಾ? ಹೇ, ನಿಮ್ಮ ಮನೆ ಎಲ್ಲಿದೆ, ಜಾರ್ಜ್‌ಟೌನ್?
-ಕ್ಯಾಲೋರಾಮಾ. -ಕ್ಯಾಲೋರಾಮಾ.
ಅಲ್ಲಿ ನಮ್ಮ ಜನ ಬಹಳ ಇದ್ದಾರಾ?
ಕೈತೋಟ ಮತ್ತು ಮನೆಕೆಲಸ ಮಾಡುವವರು.
ನಮ್ಮವರ ಬಗ್ಗೆ ಮಾತಾಡಲು ನಾನು ಭಿಕಾರಿ ಆಗಿರಬೇಕಾ?
ನಾನು ಸ್ಯಾಂಪ್ಸನ್, ಸೌತೀಸ್ಟಲ್ಲಿ ಬೆಳೆದು ಅಲ್ಲೇ ವಾಸವಿದ್ದೇವೆ.
ನಾವು ಸಮುದಾಯದ ಭಾಗವಾಗಿದ್ದೇವೆ.
ಏಕೆಂದರೆ ನಮಗೆ ಅದು ಬರೀ ಔತಣಕೂಟದ ಹರಟೆ ಅಲ್ಲ.
ಹೇ, ನಾವು ಎಲ್ಲವನ್ನೂ ಒಪ್ಪಬೇಕಿಲ್ಲ, ಅಲ್ವಾ?
ಧನ್ಯವಾದ.
ಇದು ಪ್ರಬಲ ಪ್ರಗತಿಪರ ನಿಲುವು, ಅಲೆಕ್ಸ್.
ಸಮಸ್ಯೆಯೆಂದರೆ, ಈ ದಿನಗಳಲ್ಲಿ
ನೀವು ಪ್ರತಿಭಟನಾಕಾರರ ವಿರುದ್ಧ ಕೆಲಸ ಮಾಡಬೇಕು,
ಶಾಂತಿಯುತ ಪ್ರತಿಭಟನೆ ಮಾಡುತ್ತಾ
ನಿಮ್ಮಂತೆಯೇ ಕಾಣುವ ಜನರ ನ್ಯಾಯಕ್ಕಾಗಿ ಹೋರಾಟ ಮಾಡುವವರ ವಿರುದ್ಧ.
ಆ ಕರಿಯರನ್ನು ಬಂಧಿಸಲು ನಿಮ್ಮ ಬಾಸ್ ಆದೇಶ ನೀಡುತ್ತಾರೆ.
ನಿಮಗೆ ಇಷ್ಟವಿಲ್ಲದಿದ್ದರೂ ನೀವು ಬಂಧಿಸಲೇಬೇಕು. ಒಳ್ಳೆಯ ಹುಡುಗರ ಹಾಗೆ.
ಬಹುಶಃ ನಿಮಗೆ ಆ ಅನುಭವ ಆಗಿದೆ.
ಅಣ್ತಮ್ಮ. ನಿನಗೆ ಕಟ್ಟುಕತೆ ಅಂದ್ರೆ ಇಷ್ಟಾನಾ?
ನೀನು ಔತಣಕೂಟದಲ್ಲಿ ಕೂತು, ಕೆಟ್ಟದಾಗಿ ಮಾತನಾಡಿ--
ಸರಿ. ಚಿನ್ನ, ಕೇಳು--
ಇಲ್ಲ. ಇದು ಕಾಲ್ಪನಿಕ. ಕಾಲ್ಪನಿಕ ಮಾತ್ರ.
ಏನಾದರೂ ಕೆಟ್ಟದಾಗಿ ಮಾತಾಡಿ
ಯಾರನ್ನೋ ಕೆಣಕಿ, ಅವನು ನಿನಗೆ ಚಚ್ಚಿ, ನಿನ್ನ ಕಥೆ ಮೂರಾಬಟ್ಟೆ ಆಗುತ್ತೆ. ನಿಜ.
ಆಗ ನೀನು ಯಾರಿಗಾದರೂ ಫೋನ್ ಮಾಡಬೇಕಾಗುತ್ತೆ. ಯಾರಿಗೆ ಮಾಡುವೆ?
ವಾದದಲ್ಲಿ ಸೋಲುವಾಗ ಪ್ರತಿ ಸಲ ಹೀಗೇ ಮಾಡ್ತೀರಾ, ಆಫೀಸರ್?
ಬೆದರಿಕೆ ಹಾಕ್ತೀರಾ?
ಬಹುಷಃ ವಿರೋಧಿಸಿದ ಜನರನ್ನು ನೀವು--
-ಬೇಡ, ಬೇಡ, ಅಲೆಕ್ಸ್! -ದೇವರೇ.
-ಅಲೆಕ್ಸ್! ಹೇ, ಸಾಕು. ಸುಮ್ಮನಿರು. -ಏನಂದೆ ನೀನು?
ಸಾಕು, ಬಾ, ಹೋಗೋಣ, ಸುಮ್ಮನೆ ಹೋಗೋಣ. ಅಲೆಕ್ಸ್!
ಬೇಡ ಕಣೋ.
ಹೋಗೋಣ.
ಅದು ನನ್ನ ಮುತ್ತಜ್ಜಿಯ ಸ್ಫಟಿಕ.
ಎಲ್, ದಯವಿಟ್ಟು ಇದನ್ನು ದೊಡ್ಡ ವಿಷಯ ಮಾಡಬೇಡ.
ನೀನೇ ದೊಡ್ಡ ವಿಷಯ ಮಾಡಿದ್ದು. ನೀನೇ ಮಾಡಿದ್ದು!
ನೀನು ಮನೋವೈದ್ಯರನ್ನು ಕಾಣಬೇಕೆಂದು ಜಾನ್ ಹೇಳಿದ್ದು ಇದಕ್ಕೇನಾ?
ಹೇ. ಅದರ ಬಗ್ಗೆ ಚರ್ಚೆ ಬೇಡ, ಬೇಡ.
-ಯಾಕೆ ಬೇಡ? ನಾನು ಅದಕ್ಕೆ ಅರ್ಹಳಲ್ಲವೇ? -ಇಲ್ಲ.
ಆ ನೋವಿನ ಭಾರ ನೀನು ಹೊರಬಾರದು.
ನನ್ನ ಕುಟುಂಬದ ಇತಿಹಾಸ ಕಸದ ಬುಟ್ಟಿ ಸೇರುತ್ತಿದೆ.
-ನಾನು ಕ್ಷಮೆ ಕೇಳಿದೆ, ಕ್ಷಮೆ-- -ಅಲೆಕ್ಸ್! ಅಲೆಕ್ಸ್.
ನಾನು ತುಂಬಾ ಪ್ರೀತಿಸುವ ವ್ಯಕ್ತಿ, ಒಂದು ತೊಂದರೆಯಲ್ಲಿದ್ದಾನೆ.
ನಾನು ಅದಕ್ಕೆ ಕಾರಣ ತಿಳಿಯಬಯಸುತ್ತೇನೆ.
ಸರಿ, ಏನು ಗೊತ್ತಾ?
ನಾನು ನಿನಗೆ ನೆರವಾಗಲು ಬಯಸುತ್ತೇನೆ.
ಅಲೆಕ್ಸ್, ನನಗೆ ತಿಳಿಯಬೇಕು.
ಸರಿ.
ನನ್ನ ಮನಸಲ್ಲಿ ಒಂದು ಭಾಗವಿದೆ, ಎಲ್.
ಶಾಲೆಯಲ್ಲಿ ಕೀಟಲೆಕೋರರಿಗೆ ಎದುರಿಸುತ್ತಿದ್ದ ಕಾಲದಿಂದ ಅದು ಹಾಗೆಯೇ ಇದೆ, ಗೊತ್ತಾ?
ನಾನು ಕೆಡೆಟ್ ಆಗಿದ್ದಾಗ, ಅಕಾಡೆಮಿಯಿಂದ ಇನ್ನೇನು ಹೊರಹಾಕಲಾಗುತ್ತಿತ್ತು.
ಇಬ್ಬರು ಮನೋವೈದ್ಯರು, ನನ್ನ ಬಗ್ಗೆ ಕೆಟ್ಟದಾಗಿ ಬಿಂಬಿಸಿದರು.
ನನಗೆ ಹೀರೋ ಕಾಂಪ್ಲೆಕ್ಸ್ ಇದೆ ಎಂದರು.
ಈಗ, ಊಹಿಸಿಕೋ,
ನನ್ನಲ್ಲಿ ರಕ್ಷಿಸುವ ಚಡಪಡಿಕೆ ಇದೆ.
ಅದನ್ನು ಆಫ್ ಮಾಡಲಾಗದು, ಅದು ಜೀವನದ ಪ್ರತಿ ಅಂಶದಲ್ಲೂ ಬೇರೂರಿದೆ.
ಥೆರಪಿಸ್ಟ್, ಪೊಲೀಸ್, ಗಂಡ, ತಂದೆ, ಹೀಗೆ, ಅದು...
ಹೀಗಿರುವಾಗ ಒಂದು ದಿನ...
ಒಂದು ದಿನ ನನ್ನ ಹೆಂಡತಿ ಅಪಾಯದಲ್ಲಿದ್ದಾಳೆ.
ನನ್ನ ಸರ್ವಸ್ವ ಅವಳು,
ಎಲ್ಲರಿಗಿಂತ ಜತನದಿಂದ ಕಾಪಾಡಬೇಕಾದ ವ್ಯಕ್ತಿ ಆಕೆ, ಆದರೆ ನನಗೆ ಕಾಪಾಡಲು ಆಗಲಿಲ್ಲ.
ತುಂಬಾ ತಡ ಮಾಡಿಬಿಟ್ಟೆ.
ಅವಳ ಕಿರುಚಾಟ ನನಗೆ ಕೇಳಿಸಿತು. ಎಲ್, ಅವಳು ರಕ್ತದ ಮಡುವಿನಲ್ಲಿ ಇದ್ದಳು.
ಅವಳನ್ನು ಉಳಿಸಲಾಗಲಿಲ್ಲ.
ಅಲೆಕ್ಸ್, ಮಾಡದ ತಪ್ಪಿಗೆ ದೂಷಿಸಿಕೊಂಡರೆ--
ದೂಷಿಸಬೇಕು, ದೂಷಿಸಬೇಕು. ಅದೇ ಸರಿ. ತಪ್ಪು ನನ್ನದೇ. ತಪ್ಪು ನನ್ನದೇ.
ಎಲ್, ಯಾರೊಂದಿಗಾದರೂ ಮಾತನಾಡಿದರೆ ಪ್ರಯೋಜನ ಇಲ್ಲ.
ನೋಡು, ಅವರು ನನ್ನನ್ನು ಸರಿಪಡಿಸಲು ಸಾಧ್ಯವಿಲ್ಲ.
ಅಲೆಕ್ಸ್, ಹಾಗಂತ ಕೈಚೆಲ್ಲಬಾರದು.
ನೀನು ಈ ನೋವಿನ ವಿರುದ್ಧ ಸೆಣೆಸಬೇಕು.
ನನಗೋಸ್ಕರ ಅಲ್ಲ.
ನಿನಗೋಸ್ಕರವೂ ಅಲ್ಲ.
ಆ ಮಕ್ಕಳಿಗೋಸ್ಕರ.
ನಿನ್ನ ಮಕ್ಕಳಿಗೋಸ್ಕರ.
ಎದ್ದೇಳು.
ಈಗ ನಿಲ್ಲಿಸುತ್ತೀಯಾ?
ಚರ್ಚ್ ದಿನದ ನಿಯಮ ಗೊತ್ತಲ್ಲ. ಎರಡು ಮುತ್ತು ಕೊಡಬೇಕು.
ಜನೆಲ್! ಬೇಗ ಬಾ!
ಎಲ್ಲರೂ ಬಂದು ತಿಂಡಿ ತಿನ್ನಿ. ಬನ್ನಿ. ಬೇಗ ಬನ್ನಿ.
ಹೇ, ರಾಜಕುಮಾರ. ಬಾ ಇಲ್ಲಿ.
ನೋಡು, ಕಂದ.
ಅಮ್ಮನ ಸ್ಕಾರ್ಫ್ ಬಗ್ಗೆ ಬೈದಿದ್ದಕ್ಕೆ ಕ್ಷಮಿಸು.
ನಾನು ಬಯ್ಯಬಾರದಿತ್ತು.
ಪರವಾಗಿಲ್ಲ. ಅಮ್ಮ ಇಲ್ಲ ಅಂತ ನನಗೂ ಆಗಾಗ ನೋವಾಗುತ್ತೆ.
ಅಮ್ಮ
ಮರಿಯಾ
ಹೊಡಿ, ಹೊಡಿ. ನಿಲ್ಲಿಸಬೇಡ, ಚೆನ್ನಾಗಿತ್ತು.
ಏನು? ನೇಮಕಾತಿ ಮುಗಿದಿಲ್ವಾ?
ಇಲ್ಲ ಇಲ್ಲ. ಆ ಅವಕಾಶ ಕೈತಪ್ಪಿತು.
ಹೌದಾ?
ಜೊತೆಗೆ, ನಿನಗೆ ಫಿಟ್ನೆಸ್‌ ಇಲ್ಲ.
ಸರಿ.
ಆದರೆ ನಿನಗೊಂದು ಸುದ್ಧಿ ಇದೆ.
ನೀನು ಬೆನ್ನಟ್ಟುತ್ತಿರುವ ಬರ್ನರ್ ಫೋನ್
ಹಿಲ್‌ಕ್ರೆಸ್ಟ್ ಹೈಟ್ಸ್‌ನ ಗ್ಯಾರೇಜಲ್ಲಿ ಕೊಂಡದ್ದು.
ಅವನ ಹೆಸರು ತಿಳಿಯಿತಾ?
ಬಹಳ ತಿಳಿಯಿತು.
ಅವರ ಬಳಿ ಶ್ವೇತಭವನಕ್ಕಿಂತ ಹೆಚ್ಚಿನ ಕ್ಯಾಮೆರಾಗಳಿವೆ.
ಅವನ ಹೆಸರು ಟಾವಿಯೊ ಲೆಮ್ಮನ್ಸ್. ಮೇಫೇರ್‌ನ ದಲ್ಲಾಳಿ.
ಗೊತ್ತು. ಇವನು ಯಾರೆಂದು ನಿಖರವಾಗಿ ಗೊತ್ತು.
ಇವನು ಎಲ್ಲಿ ಸಿಗುತ್ತಾನೆ ಎಂತಲೂ ಗೊತ್ತು.
ಧನ್ಯವಾದ, ಕೈಲಾ. ನೋಡು, ನಾನು ನಿನಗೆ ಋಣಿ.
ಋಣ ತೀರಿಸುತ್ತೀಯ ಬಿಡು.
ಅವರಿಗೆ ಬೇಕು ಟೋ ಅವರಿಗೆ ಬೇಕು ಟೋ ಟೋ ಟೋ
ಅವರಿಗೆ ಬೇಕು ಟೋಕಿಯೋ ಸ್ಪಿನಾಚ್
ಅವಳಿಗೆ ಬೇಕು ಟೋಕಿಯೋ ಸ್ಪಿನಾಚ್
ಅವಳ ಕಣ್ಣು ನನ್ನ ಟೋಕಿಯೋ ಸ್ಪಿನಾಚ್ ಮೇಲಿದೆ
ನಿನಗೆ ಚಿರಶಾಂತಿ ಸಿಗಲಿ ಅಮಿರ್ ಗುಡ್‌ಸ್ಪೀಡ್
ಅವಳ ಕಣ್ಣು ನನ್ನ ಟೋಕಿಯೋ ಸ್ಪಿನಾಚ್ ಮೇಲಿದೆ
ಟಾವಿಯೋ ಸಿಕ್ಕರೆ, ನಗುತ್ತಾ ಮಾತಾಡಿಸಿ. ಬೇರೆ ಏನೂ ಮಾಡಬೇಡಿ.
ಟೋಕಿಯೋ ಸ್ಪಿನಾಚ್ ನನ್ನ ಟೋಕಿಯೋ ಸ್ಪಿನಾಚ್
ನ್ಯಾಯ
ಟೋಕಿಯೋ ಸ್ಪಿನಾಚ್ ಅವಳ ಕಣ್ಣು ನನ್ನ ಟೋಕಿಯೋ ಸ್ಪಿನಾಚ್ ಮೇಲಿದೆ
ಬಂದ, ಅವನು ಬಂದ.
ಕೇಳಿಸಿತು. ಮಾತಾಡಿಸುತ್ತೇವೆ.
ಟಾವಿಯೋ, ಸ್ವಲ್ಪ ಮಾತಾಡಬೇಕಿತ್ತು.
ಯಾವುದರ ಬಗ್ಗೆ?
ಅಮಿರ್ ನ ಅಂತಿಮ ಕರೆ. ನಿನಗೇ ಬಂದಿತ್ತು.
-ಅಯ್ಯೋ. -ಹಾಂ, ಓಡಿದ.
ಟಾವಿಯೋ!
ನಾನು ನೋಡಿಕೊಳ್ತೀನಿ!
ಹೋಗು. ವರಾಂಡಾ. ಹೋಗು!
ಎದ್ದೇಳು!
ಯಾರನ್ನೋ ಹಿಡಿದುಕೊಂಡಿದ್ದಾನೆ. ಹೋಗು.
ಬಂದೂಕು ಬಿಡು, ಟಾವಿಯೋ!
ನಾನು ಅಮಿರ್‌ನನ್ನು ಕೊಂದಿಲ್ಲ. ಆಯ್ತಾ? ನನ್ನಾಣೆ!
ಸರಿ. ಮಾತಾಡೋಣ ಬಾ.
ಮಾತಾಡಲು ಏನೂ ಇಲ್ಲ! ತೊಲಗಿ!
ಅದು ಸಾಧ್ಯ ಇಲ್ಲ.
-ಇವಳನ್ನು ಸಾಯಿಸುತ್ತೇನೆ. -ಕಾಪಾಡಿ! ಕಾಪಾಡಿ! ಬೇಡ! ಬೇಡ, ಬೇಡ!
ನೀನು ಅದನ್ನು ಮಾಡಬೇಕಿಲ್ಲ. ನಮ್ಮ ಪ್ರಶ್ನೆಗಳಿಗೆ ಉತ್ತರಿಸು, ಸಾಕು.
ನಾನು ಬಾಯಿ ಬಿಡೋದಿಲ್ಲ.
ನನ್ನ ವಕೀಲರು ಬರುವ ತನಕ ಬಾಯಿ ಬಿಡಲ್ಲ.
ಹಾಗೇ ಆಗಲಿ.
ನೀನು ಮಾತಾಡಿದರೆ ಅಷ್ಟೇ ಸಾಕು. ಆದರೆ ಮೊದಲು ಅವರನ್ನು ಬಿಡು.
ಸಾಧ್ಯವಿಲ್ಲ.
ದಯವಿಟ್ಟು.
ಬಿಡು, ಮಾರಾಯ.
ನಿನಗೆ ಜಾಸ್ತಿ ಆಯ್ಕೆಗಳಿಲ್ಲ, ಟಾವಿಯೋ.
ನಿನಗೆ ಸಹಾಯ ಮಾಡಲು ಬಿಡು.
ಟಾವಿಯೋ, ನಿನಗೆ ನಾವು ಗೊತ್ತು.
ಟಾವಿಯೋ.
ಕೈಗಳನ್ನು ಹಿಂದೆ ಇಟ್ಟುಕೋ.
-ಪೊಲೀಸರಿಗೆ ಧಿಕ್ಕಾರ! -ಅವನನ್ನು ಬಿಡಿ!
ಟಾವಿ! ಟಾವಿ!
ಬಲಗಡೆಯಿಂದ ಬಂತು.
ಅಲರ್ಟ್, ಗುಂಡು ಹಾರಿದೆ... ಹುಡುಕಿ.
ಚೀಫ್ ಆಂಡರ್ಸನ್ ಮಾಧ್ಯಮಕ್ಕೆ ಹೇಳಬೇಕೆಂದಿರುವ
ಕಥೆ ಏನು ಹೇಳುವೆ ಕೇಳು.
ಸರಿ.
ಅಮಿರ್ ಕೊಲೆಗೆ ಪ್ರತೀಕಾರವಾಗಿ ಟಾವಿಯೊ ಲೆಮ್ಮನ್ಸ್ ಕೊಲ್ಲಲ್ಪಟ್ಟ.
ಇಲ್ಲ. ಸಾಧ್ಯವೇ ಇಲ್ಲ.
-ಟಾವಿಯೋಗೆ ಏನೋ ತಿಳಿದಿತ್ತು, ಕೊಲೆಗಾರ ಅವನಲ್ಲ. -ನಾನೂ ಅದನ್ನೇ ಹೇಳಿದೆ.
ಅಮಿರ್ ಬೆಂಬಲಿಗರ ಪ್ರಕಾರ ಈಗ ಎರಡೂ ಕೊಲೆಗಳಿಗೆ ನಾವೇ ಕಾರಣ,
ಚೀಫ್ ಆಂಡರ್ಸನ್ ಅದನ್ನು ತಿರುಚುತ್ತಿದ್ದಾರೆ.
ಇದನ್ನು ತಿರುಚುವ ಏಕೈಕ ಮಾರ್ಗವೆಂದರೆ ಅಸಲಿ ಕೊಲೆಗಾರನನ್ನು ಕಂಡುಹಿಡಿಯುವುದು.
ಟಾವಿಯೋ ಸಾವಿನ ಬಗ್ಗೆ ತುಂಬಾ ಬೇಜಾರಾಯಿತು.
ನಮಗೆ ಈ ಹಿಂಸೆ ನಿಭಾಯಿಸಲು ಆಗದೇ ಇರುವುದು ನಾಚಿಕೆಗೇಡು.
ಆದರೆ ಒಂದು ಪ್ರಶ್ನೆ, ನಮ್ಮ ಕಷ್ಟಗಳು ಅವನೊಂದಿಗೆ ಕೊನೆಯಾದವೇ?
ಬೇರೆ ಯಾವುದೇ ಸುಳಿವು ಬಿಡದಿದ್ದರೆ ಕೊನೆಯಾದಂತೆ.
ಆದರೆ ಮತ್ತೆ ಹುಡುಗಾಟ ಬೇಡ.
ಹುಡುಗಾಟ?
ಯಾರೂ ಕಾಳಜಿ ವಹಿಸದ ಜನರ ಕಥೆ ಮುಗಿಸಲು ನಿನಗೆ ಹೇಳಿದ್ದೆ.
ಇಡೀ ಊರಿಗೆ ಅಮಿರ್ ಇಷ್ಟ.
ಈಗ ಅವನ ಅಕ್ಕ ಮೆಗಾಫೋನ್ ಹಿಡಿದು ತಿರುಗುತ್ತಿದ್ದಾಳೆ.
ನನಗೆ ಉಪದೇಶ ಇಷ್ಟವಿಲ್ಲ.
ಹಾಗಾದರೆ ನಮ್ಮನ್ನು ಅಪಾಯಕ್ಕೆ ಸಿಲುಕಿಸಬೇಡ.
ಚಿಂತಿಸಬೇಡ, ನನಗೆ ಅಪಾಯವಿಲ್ಲ.
ನೀವೀಗ ಜೋಡಿ ಆಗಿದ್ದೀರಿ!
ನಾನು ಅನಿವಾರ್ಯ.
ಮೆಲ್ಲಗೆ ತೆಗೆ.
-ಇಲ್ಲ, ಇಲ್ಲ. -ಛೇ.
-ಸುಮ್ಮನಿರು! -ಸರಿ, ಆರಾಮಾಗಿ. ಮತ್ತೆ!
-ಅಪ್ಪ ಬಂದರು. -ಹೇ!
-ಅಯ್ಯೋ. -ಬಾ.
ಯುದ್ಧದಿಂದ ಬಂದ ಹಾಗಿದೆ ನೀನು.
ಡಿಸ್ಟ್ರಿಕ್ಟ್ ಡೋನಟ್‌ ತಂದ ಕಾರಣ,
ಸಾಂಟಾ ಕ್ಲಾಸ್ ಎನ್ನಬಹುದು.
ಕಂದ, ನೀನು ಕೈ ತೊಳೆಯದಿದ್ದರೆ...
ಅದನ್ನು ಅಡುಗೆಮನೆಯಲ್ಲಿ ತಿನ್ನಬಾರದೇ?
ಹೋಗಿ.
-ಎಲ್ಲಾ ಆರಾಮಾ? -ಹೌದು.
ಕ್ವಿನ್ಸಿ ಫೋನ್ ಮಾಡಿದ್ದ. ಆ ಸ್ಕಾರ್ಫ್ ಮೇಲಿನ ಕೂದಲನ್ನು ಸ್ಕ್ಯಾನ್ ಮಾಡಿದ್ದಾನೆ.
ಬಹುತೇಕ ಕೂದಲು ಮರಿಯಾಗೆ ಸೇರಿದ್ದು. ಆದರೆ ಒಂದು ಮಾತ್ರ ಬೇರೆಯದ್ದು.
ಕಕೇಶಿಯನ್ ಕೂದಲಿನ ಒಂದು ಉದ್ದನೆಯ ಎಳೆ.
-ಡಿಎನ್ಎ ಪ್ರೊಫೈಲ್ ಯಾವಾಗ ಸಿಗುತ್ತೆ? -ಒಂದೆರಡು ವಾರ, ಆದರೆ ಇಲ್ಲಿ ಕೇಳು.
ಆ ಕೂದಲನ್ನು ಸ್ಕಾರ್ಫಿಗೆ ಕಟ್ಟಲಾಗಿತ್ತು.
ಅಂಟಿಕೊಂಡಿದ್ದಲ್ಲ. ಆ ಕೂದಲನ್ನು ಯಾರೋ ಸ್ಕಾರ್ಫ್ ಮೇಲೆ ಗಂಟು ಹಾಕಿದ್ದರು.
ಅದು ಕಾಣಿಸಲಿ ಎಂಬ ಉದ್ದೇಶದಿಂದ.
ಹೇ, ನಿಲ್ಲು.
ಯೋ, ಹೇ! ಹೇ, ನಿಲ್ಲು! ಹೇ, ಹೂವು ಕಳಿಸಿದ್ದು ಯಾರು?
ಗೊತ್ತಿಲ್ಲ. ಡೆಲಿವರಿ ಮಾಡಿದೆ ಅಷ್ಟೇ.
ಚಿನ್ನ, ಇದನ್ನು ಒಮ್ಮೆ ನೋಡು.
ಅಜ್ಞಾತ ಸಂಖ್ಯೆ
ಹಲೋ?
ಅವಳ ಕೊನೆಯ ಮಾತುಗಳು ಏನೆಂದು ಹೇಳಬೇಕಾ?
ಯಾರಿದು?
ಅವಳ ಬಗ್ಗೆ ನಿನಗೆ ಎಲ್ಲ ಗೊತ್ತಿರುತ್ತೆ.
ನೆಚ್ಚಿನ ಆಹಾರ, ನೆಚ್ಚಿನ ಬಣ್ಣ, ಹಾಡು.
ಅವಳ ಅತ್ಯಂತ ಸಂತೋಷದ ಮತ್ತು ದುಃಖದ ಸಂಗತಿಯೂ ಗೊತ್ತಿರುತ್ತದೆ.
ಆದರೆ ಸಾಯುವ ಮುನ್ನ ನಿನ್ನ ಹೆಂಡತಿ ಆಡಿದ ಕೊನೆಯ ಮಾತು ಗೊತ್ತಿರುವುದಿಲ್ಲ.
ತಿಳಿಯುವ ಆಸೆ ಇದೆಯಾ?
ಯಾರು ನೀನು? ಎಲ್ಲಿದ್ದೀಯ?
ಆದಷ್ಟು ಬೇಗ ಸಿಗ್ತೀನಿ.
ಕ್ರಾಸ್‌ನ ಈ ಸೀಸನ್‌ನಲ್ಲಿ...
ನಾವು ಬಾಕ್ಸಿಂಗ್ ಶುರುಮಾಡಿದಾಗ ಕೋಚ್ ಕೆಲ್ಲರ್ ಹೇಳಿದ್ದು ನೆನಪಿದೆಯಾ?
ನಾವು ನಿರೀಕ್ಷಿಸದ ಪೆಟ್ಟು...
ಬಹಳ ನೋವು ಕೊಡುತ್ತೆ.
ನಿನ್ನ ತಲೆಯಲ್ಲಿ ಇರುವುದನ್ನು ಹೇಳದಿದ್ದರೆ...
ಅಮಿರ್ ಗುಡ್‌ಸ್ಪೀಡ್ ಸರಣಿ ಹಂತಕನಿಂದ ಹತ್ಯೆಗೀಡಾದ.
ತನಿಖೆ ವರದಿ ಪ್ರಕಾರ ಇದೊಂದು "ಆಕಸ್ಮಿಕ ಓವರ್ಡೋಸ್".
ಅದು ನಾನು ಕೇಸ್ ಸ್ವೀಕರಿಸುವ ಮುಂಚೆ ತಳೆದಿದ್ದ ನಿರ್ಧಾರ.
ಈ ಕೊಲೆಗಾರನ ಬಳಿ ತನ್ನ ಕೃತ್ಯದ ಸ್ಕ್ರಾಪ್ ಬುಕ್ ಇದೆ.
ಒಂದೆಡೆ ಸರಣಿ ಕೊಲೆಗಾರರು ಇನ್ನೊಂದೆಡೆ ಪರಸ್ಪರ ಹೋಲುವ ಬಲಿಪಶುಗಳು.
ಅವನ ಕೆಲಸ ಮುಗಿಯಲು ಅವನಿಗೆ ಇನ್ನೂ ಒಬ್ಬ ಬಲಿಪಶು ಬೇಕು.
ಅದು ಅವನಿಗೆ ಹೇಗೆ ಗೊತ್ತಾಯಿತು?
ಅವನು ಊಹಿಸುವುದರಲ್ಲಿ ನಿಸ್ಸೀಮ, ನೆನಪಿರಲಿ.
ಇದರಲ್ಲಿ ನನ್ನ ಹಳೆ ಪರಿಚಯಸ್ಥರ ಕೈವಾಡ ಇರಬಹುದು.
ಜಾನಿ, ನಿನ್ನ ಹಾಪ್‌ಸ್ಕಾಚ್‌ಗೆ ಸೇರಿಸಿದ್ದ ಸಂಖ್ಯೆಗಳನ್ನು ನೋಡಿದೆಯಾ?
ಅಲೆಕ್ಸ್ ಕ್ರಾಸ್ ಕೊಲೆ
ಈ ಕುಟುಂಬದ ಸುರಕ್ಷತೆ ನನ್ನ ಜವಾಬ್ದಾರಿ.
ಚಪ್ಪಾಳೆ.
ನೀನು ಸರಿಯಾಗಿ ನಿರ್ವಹಿಸುತ್ತಿಲ್ಲ.
ನಿನ್ನ ಹೆಂಡತಿಯ ಸಮಾಧಿ ಮೇಲೆ ಇಂದು ನಾನು ಹೂವು ಇಡಬೇಕಾಯಿತು.
ಅವಳು ನನ್ನ ಮಕ್ಕಳ ತಾಯಿ. ಆ ಭಾವನೆ ನಿನಗೆ ತಿಳಿದಿಲ್ಲ.
ನೀನು ಹುದುಗಿಸಿದ್ದ ದುಃಖವೆಲ್ಲಾ ಈಗ ರೋಷವಾಗಿ ಮಾರ್ಪಟ್ಟಿದೆ.
ನಿನ್ನನ್ನು ತಿದ್ದಿಕೊಳ್ಳುವುದು ಅತಿಶಯ. ನನ್ನನ್ನು ನಂಬು.
ಅಲೆಕ್ಸ್, ಏನು ನಡೆಯುತ್ತಿದೆ?
-ಅವನನ್ನು ತಡೆಯಬಹುದು ಅನಿಸುತ್ತಾ? -ಖಂಡಿತ ಅನಿಸುತ್ತೆ.
-ನೀನು ಮೊದಲಿಂದ ಹೀಗೇ ಇದ್ದೆಯಾ? -ನಿನಗೇ ಗೊತ್ತು.
ಆ ಕ್ಷಣಕ್ಕೆ ನೀವೆಲ್ಲರೂ ಸಾಕ್ಷಿಯಾಗುತ್ತೀರಿ...
ಅಲ್ಲಾಡಬೇಡ.
...ಎಲ್ಲವೂ ಬದಲಾಗುವ ಕ್ಷಣ.
ಉಪ ಶೀರ್ಷಿಕೆ ಅನುವಾದ: ರಘುನಂದನ್ ಬಿ. ಎಸ್.
ಸೃಜನಶೀಲ ಮೇಲ್ವಿಚಾರಕರು ವಿವೇಕ್